title: 2014/108/ES: 2014 m. vasario 27 d. Tarybos sprendimas, kuriuo skiriamas Audito Rūmų narys

text:
28.2.2014

               LT

               Europos Sąjungos oficialusis leidinys

               L 59/34

      TARYBOS SPRENDIMAS

   2014 m. vasario 27 d.
   kuriuo skiriamas Audito Rūmų narys
   (2014/108/ES)
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 286 straipsnio 2 dalį,
   atsižvelgdama į Europos Parlamento nuomonę (1),
   kadangi:

               (1)

               Harald WÖGERBAUER kadencija baigiasi 2014 m. vasario 28 d.;

               (2)

               todėl reikėtų paskirti naują narį,

         PRIĖMĖ ŠĮ SPRENDIMĄ:
   1 straipsnis
   Oskar HERICS skiriamas Audito Rūmų nariu laikotarpiui nuo 2014 m. kovo 1 d. iki 2020 m. vasario 29 d.
   2 straipsnis
   Šis sprendimas įsigalioja jo priėmimo dieną.

      Priimta Briuselyje 2014 m. vasario 27 d.

            Tarybos vardu

            Pirmininkas

         D. KOURKOULAS

      (1)  2014 m. vasario 25 d. nuomonė (dar nepaskelbta Oficialiajame leidinyje).


title: 2008/739/EB: 2008 m. rugsėjo 11 d. Komisijos sprendimas dėl Bendrijos finansinės paramos Pasaulio gyvūnų sveikatos organizacijos (OIE) informacijos apie gyvūnų ligas srities veiksmams

text:
18.9.2008

               LT

               Europos Sąjungos oficialusis leidinys

               L 249/19

      KOMISIJOS SPRENDIMAS

   2008 m. rugsėjo 11 d.
   dėl Bendrijos finansinės paramos Pasaulio gyvūnų sveikatos organizacijos (OIE) informacijos apie gyvūnų ligas srities veiksmams
   (2008/739/EB)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1990 m. birželio 26 d. Tarybos sprendimą 90/424/EEB dėl išlaidų veterinarijos srityje (1), ypač į jo 20 straipsnį,
   kadangi:

               (1)

               Pagal Sprendimą 90/424/EEB Bendrija gali taikyti arba padėti valstybei narei ar tarptautinei organizacijai taikyti technines ir mokslines priemones, būtinas Bendrijos veterinarijos teisės aktams rengti bei veterinariniam švietimui arba mokymui tobulinti.

               (2)

               1982 m. gruodžio 21 d. Tarybos direktyva 82/894/EEB dėl pranešimo apie gyvūnų ligas Bendrijoje (2) nustatoma pranešimo apie šio sprendimo I priede išvardytų ligų protrūkius sistema (toliau – Bendrijos pranešimo apie gyvūnų ligas sistema).

               (3)

               Pasaulio gyvūnų sveikatos organizacija (OIE) yra atstovaujamoji tarpvyriausybinė organizacija, atsakinga už gyvūnų sveikatos gerinimą visame pasaulyje. Informacijos apie ligas srityje OIE turi ypatingos patirties, kurią sukaupė kurdama Pasaulio informacijos apie gyvūnų sveikatą duomenų bazę (WAHID) – sąsają, kurioje pateikiama išsami informacija apie gyvūnų ligas. Duomenų baze WAHID naudojasi visos OIE šalys narės, taip pat visos Europos Sąjungos valstybės narės.

               (4)

               Komisijos komunikate Europos Parlamentui, Tarybai, Europos Ekonomikos ir socialinių reikalų komitetui ir Regionų komitetui dėl naujosios Europos Sąjungos gyvūnų sveikatos strategijos (2007–2013 m.), pagal kurią „prevencija geriau už gydymą“ (3), su gyvūnais susijusio pavojaus prevencija, priežiūra ir pasirengimas krizėms nurodomi kaip vienas naujosios gyvūnų sveikatos strategijos ramsčių. Visų pirma komunikate pabrėžiama, kad informacija, sukaupta vykdant veterinarijos stebėsenos, priežiūros ir kontrolės veiklą bei programas, yra svarbūs moksliniai duomenys, kuriais remdamosi Bendrijos institucijos ir Vyriausybės priima sprendimus dėl ligų prevencijos ir kontrolės priemonių.

               (5)

               Komunikate kaip vienas numatytų naujosios gyvūnų sveikatos strategijos rezultatų nurodomas Bendrijos pranešimo apie gyvūnų ligas sistemos pritaikymas. Dar vienas numatytas rezultatas, aprašytas komunikate, – supaprastinti galiojančius Bendrijos veterinarijos teisės aktus, siekiant atitikties tarptautiniams standartams, taip pat OIE standartams.

               (6)

               Todėl rengiant Bendrijos veterinarijos teisės aktus tikslinga veiksmus numatyti kartu su OIE, siekiant suderinti Bendrijos pranešimo apie gyvūnų ligas sistemą su WAHID, rinkti epidemiologinę informaciją ir visų pirma kurti apsikeitimui duomenimis skirtas duomenų grupes, duomenų bazes ir protokolus. Todėl tikslinga 2008–2012 m. laikotarpiu skirti Bendrijos finansinę paramą Pasaulio gyvūnų sveikatos organizacijos (OIE) plėtojamai informacijos apie gyvūnų ligas sistemai. Reikėtų nurodyti didžiausią šios paramos sumą.

               (7)

               Bendrijai labai svarbu rinkti, analizuoti ir apibendrinti informaciją apie gyvūnų sveikatą Balkanų, Kaukazo ir Viduržemio jūros regionuose, ypač susijusią su tarptautiniu mastu plintančiomis ligomis, siekiant neleisti, kad kiltų pavojus gyvūnų sveikatai jos teritorijoje. Tačiau ne visais atvejais tokia informacija yra lengvai prieinama.

               (8)

               OIE yra parengusi Veterinarijos tarnybų veiklos vertinimo priemonę (OIE VTV priemonė). Ši priemonė skirta padėti šalių, kurios yra OIE narės, veterinarijos tarnyboms nustatyti jų esamą veiklos lygį ir trūkumus, susijusius su jų gebėjimu atitikti OIE tarptautinius standartus. Naudojant OIE VTV priemonę taip pat kaupiama informacija apie gyvūnų sveikatą OIE šalyse narėse. Todėl Bendrija turėtų analizuoti pagal šią priemonę vykdomą veiklą ir gaunamą informaciją, susijusią su Balkanų, Kaukazo ir Viduržemio jūros regionais.

               (9)

               Todėl tikslinga skirti Bendrijos finansinę paramą OIE gyvūnų sveikatos srities veiklai Balkanų, Kaukazo ir Viduržemio jūros regionuose plėtoti ir jos analizei atlikti. Reikėtų nurodyti didžiausią šios paramos sumą.

               (10)

               2002 m. gruodžio 23 d. Komisijos reglamento (EB, Euratomas) Nr. 2342/2002, nustatančio išsamias Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento įgyvendinimo taisykles (4), 168 straipsnio 1 dalies c punkte numatyta, kad neskelbiant konkurso dotacijos gali būti skiriamos institucijoms, turinčioms de jure arba de facto monopolį, jį tinkamai pagrindus sprendime skirti dotaciją.

               (11)

               OIE turi de facto monopolį šiame sektoriuje nuo jos įsteigimo 1924 m. sausio 25 d., pasirašius tarptautinį susitarimą. OIE yra tarpvyriausybinė organizacija, atsakinga už gyvūnų sveikatos gerinimą visame pasaulyje, ir Pasaulio prekybos organizacijos (PPO) pripažįstama kaip šiai sričiai atstovaujanti organizacija. Todėl skelbti kvietimą teikti paraiškas dėl šiai organizacijai skirtos finansinės paramos pagal šį sprendimą nebūtina.

               (12)

               Šiame sprendime numatytos priemonės atitinka Maisto grandinės ir gyvūnų sveikatos nuolatinio komiteto nuomonę,

         NUSPRENDĖ:
   1 straipsnis
   Šiuo sprendimu pagal Sprendimo 90/424/EEB 19 straipsnį 2008–2012 m. laikotarpiu skiriama ne didesnė kaip 750 000 EUR Bendrijos finansinė parama Pasaulio gyvūnų sveikatos organizacijos (OIE) plėtojamai informacijos apie gyvūnų ligas sistemai.
   2 straipsnis
   Šiuo sprendimu pagal Sprendimo 90/424/EEB 19 straipsnį 2008–2012 m. laikotarpiu skiriama ne didesnė kaip 250 000 EUR Bendrijos finansinė parama OIE atliekamai gyvūnų sveikatos srities veiklos Balkanų, Kaukazo ir Viduržemio jūros regionuose analizei.
   3 straipsnis
   1 ir 2 straipsniuose numatyta finansinė parama skiriama pagal 2008 m. Europos Bendrijų biudžeto eilutę 17 04 02 01.

      Priimta Briuselyje, 2008 m. rugsėjo 11 d.

            Komisijos vardu

         Androulla VASSILIOU

            Komisijos narė

      (1)  OL L 224, 1990 8 18, p. 19.

      (2)  OL L 378, 1982 12 31, p. 58.

      (3)  COM(2007) 539 galutinis.

      (4)  OL L 357, 2002 12 31, p. 1.


title: 2006/628/EB: 2006 m. liepos 24 d. Tarybos sprendimas, nustatantis Reglamento (EB) Nr. 871/2004 dėl naujų Šengeno informacinės sistemos funkcijų, įskaitant kovą su terorizmu, nustatymo 1 straipsnio 4 ir 5 dalių taikymo datą

text:
20.9.2006

               LT

               Europos Sąjungos oficialusis leidinys

               L 256/15

      TARYBOS SPRENDIMAS

   2006 m. liepos 24 d.
   nustatantis Reglamento (EB) Nr. 871/2004 dėl naujų Šengeno informacinės sistemos funkcijų, įskaitant kovą su terorizmu, nustatymo 1 straipsnio 4 ir 5 dalių taikymo datą
   (2006/628/EB)
   EUROPOS SĄJUNGOS TARYBA,
   atsižvelgdama į 2004 m. balandžio 29 d. Tarybos reglamentą (EB) Nr. 871/2004 dėl naujų Šengeno informacinės sistemos funkcijų, įskaitant kovą su terorizmu, nustatymo (1), ypač į jo 2 straipsnio 2 dalį,
   kadangi:

               (1)

               Reglamento (EB) Nr. 871/2004 2 straipsnio 2 dalyje nustatyta, kad reglamentas taikomas nuo datos, kurią turi nustatyti Taryba, kai tik įvykdomos būtinos išankstinės sąlygos, ir kad Taryba gali nuspręsti nustatyti skirtingas skirtingų nuostatų taikymo datas.

               (2)

               Reglamento (EB) Nr. 871/2004 1 straipsnio 4 ir 5 dalių atžvilgiu yra įvykdytos jo 2 straipsnio 2 dalyje minėtos išankstinės sąlygos.

               (3)

               Šveicarijos atveju šiuo sprendimu plėtojamos Šengeno acquis nuostatos, kaip apibrėžta Europos Sąjungos, Europos bendrijos ir Šveicarijos Konfederacijos pasirašytame susitarime dėl Šveicarijos Konfederacijos asociacijos įgyvendinant, taikant ir plėtojant Šengeno acquis, priskiriamas sričiai, nurodytai 1999 m. gegužės 17 d. Tarybos sprendimo 1999/437/EB dėl tam tikrų priemonių taikant Europos Sąjungos Tarybos, Islandijos Respublikos ir Norvegijos Karalystės sudarytą susitarimą dėl šių dviejų valstybių asociacijos įgyvendinant, taikant ir plėtojant Šengeno acquis
                   (2) 1 straipsnio G punkte kartu su 2004 m. spalio 25 d. Tarybos sprendimo 2004/849/EB (3) ir Tarybos sprendimo 2004/860/EB (4) dėl minėto susitarimo pasirašymo Europos Sąjungos vardu ir Europos bendrijos vardu bei tam tikrų jo nuostatų laikino taikymo 4 straipsnio 1 dalimi,

         NUSPRENDĖ:
   1 straipsnis
   Reglamento (EB) Nr. 871/2004 1 straipsnio 4 ir 5 dalys taikomos nuo 2006 m. lapkričio 1 d.
   2 straipsnis
   Šis sprendimas įsigalioja jo priėmimo dieną.
   Jis skelbiamas Europos Sąjungos oficialiajame leidinyje.

      Priimta Briuselyje, 2006 m. liepos 24 d.

            Tarybos vardu

            Pirmininkas

         K. RAJAMÄKI

      (1)  OL L 162, 2004 4 30, p. 29.

      (2)  OL L 176, 1999 7 10, p. 31.

      (3)  OL L 368, 2004 12 15, p. 26.

      (4)  OL L 370, 2004 12 17, p. 78.


title: 2011/373/ES: 2011 m. birželio 10 d. Tarybos sprendimas dėl Audito Rūmų nario skyrimo

text:
28.6.2011

               LT

               Europos Sąjungos oficialusis leidinys

               L 168/7

         TARYBOS SPRENDIMAS
   2011 m. birželio 10 d.
   dėl Audito Rūmų nario skyrimo
   (2011/373/ES)
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 286 straipsnio 5 dalį,
   atsižvelgdama į Švedijos Vyriausybės pasiūlymą,
   atsižvelgdama į Europos Parlamento nuomonę (1),
   kadangi:

               (1)

               Audito Rūmų narys Lars HEIKENSTEN atsistatydino iš pareigų nuo 2011 m. gegužės 15 d.

               (2)

               Todėl likusiam Lars HEIKENSTEN kadencijos laikui vietoj jo turėtų būti paskirtas kitas narys,

         PRIĖMĖ ŠĮ SPRENDIMĄ:
   1 straipsnis
   H.G. WESSBERG skiriamas Audito Rūmų nariu likusiam Lars HEIKENSTEN kadencijos laikui iki 2012 m. vasario 29 d.
   2 straipsnis
   Šis sprendimas įsigalioja jo priėmimo dieną.

      Priimta Liuksemburge 2011 m. birželio 10 d.

            Tarybos vardu

            Pirmininkas

         FELLEGI T.

      (1)  2011 m. birželio 7 d. nuomonė (dar nepaskelbta Oficialiajame leidinyje).


title: 2014/828/ES: 2014 m. spalio 15 d. Europos Centrinio Banko sprendimas dėl trečiosios padengtų obligacijų pirkimo programos įgyvendinimo (ECB/2014/40)

text:
22.11.2014

               LT

               Europos Sąjungos oficialusis leidinys

               L 335/22

         EUROPOS CENTRINIO BANKO SPRENDIMAS
   2014 m. spalio 15 d.
   dėl trečiosios padengtų obligacijų pirkimo programos įgyvendinimo

      (ECB/2014/40)

      (2014/828/ES)

   EUROPOS CENTRINIO BANKO VALDANČIOJI TARYBA,
   atsižvelgdama į Sutartį dėl Europos Sąjungos veikimo, ypač į jos 127 straipsnio 2 dalies pirmą įtrauką,
   atsižvelgdama į Europos centrinių bankų sistemos ir Europos Centrinio Banko statutą, ypač į jo 12 straipsnio 1 dalies antrą pastraipą kartu su 3 straipsnio 1 dalies pirma įtrauka ir 18 straipsnio 1 dalimi,
   kadangi:

               (1)

               pagal Europos centrinių bankų sistemos ir Europos Centrinio Banko statuto (toliau – ECBS statutas) 18 straipsnio 1 dalį Europos Centrinis Bankas (ECB) kartu su valstybių narių, kurių valiuta yra euro, nacionaliniais centriniais bankais (toliau – NCB) gali veikti finansų rinkose, be kita ko, tiesiogiai (vienakrypčiai) (angl. k. outright) pirkdami ir parduodami antrinę rinką turinčias priemones;

               (2)

               2014 m. rugsėjo 4 d. Valdančioji taryba nusprendė, kad turėtų būti inicijuota nauja padengtų obligacijų pirkimo programa (toliau – POPP3). Dėl POPP3 kartu su TUVP pirkimo programa (toliau – TUVPPP) ir tikslinėmis ilgesnės trukmės refinansavimo operacijomis (TITRO) (1) bus toliau gerinamas pinigų politikos perdavimas, skatinamas kredito teikimas euro zonos ekonomikai, užtikrinamas teigiamo poveikio perdavimas kitoms rinkoms, todėl bus sušvelninta ECB pozicija dėl pinigų politikos ir tai padės grįžti prie infliacijos lygio, artimesnio 2 %;

               (3)

               kaip bendros pinigų politikos dalis, Eurosistemos centrinių bankų tinkamų padengtų obligacijų tiesioginiai (vienakrypčiai) pirkimai pagal POPP3 turėtų būti įgyvendinti vienodu ir decentralizuotu būdu, laikantis šio sprendimo,

         PRIĖMĖ ŠĮ SPRENDIMĄ:
   1 straipsnis
   Padengtų obligacijų tiesioginio (vienakrypčio) pirkimo nustatymas ir apimtis
   Eurosistema sukuria POPP3, pagal kurią Eurosistemos centriniai bankai perka tinkamas padengtas obligacijas, kaip apibrėžta 2 straipsnyje. Pagal POPP3 tinkamos padengtos obligacijos Eurosistemos centrinių bankų gali būti perkamos iš tinkamų kitų sandorių šalių pirminėse ir antrinėse rinkose laikantis 3 straipsnyje numatytų tinkamumo kriterijų.
   2 straipsnis
   Padengtų obligacijų tinkamumo kriterijai
   Padengtos obligacijos, kurios tinkamos pinigų politikos operacijoms pagal Gairių ECB/2011/14 (2) I priedo 6.2.1 skirsnį ir taip pat atitinka jų priimtinumo, kaip nuosavo naudojimo įkaito, sąlygas, kaip nustatyta Gairių I priedo 6.2.3.2 skirsnyje (penktoje pastraipoje), ir kurias išleido euro zonoje įsteigtos kredito įstaigos, yra tinkamos tiesioginiam (vienakrypčiam) pirkimui pagal POPP3. Multicédulas, kurios tinkamos pinigų politikos operacijoms pagal Gairių ECB/2011/14 I priedo 6.2.1 skirsnį ir kurias išleido euro zonoje įsteigtos specialios paskirties įmonės, yra tinkamos tiesioginiam (vienakrypčiam) pirkimui pagal POPP3.
   Pirmiau minėtos padengtos obligacijos yra tinkamos tiesioginiams (vienakrypčiams) pirkimams pagal POPP3, jeigu jos atitinka tokius papildomus reikalavimus:

               1.

               taikomas minimalus pirmasis geriausias kredito kokybės 3 žingsnio (CQS3, kuris šiuo metu laikomas lygiaverčiu išorinės kredito vertinimo institucijos (IKVI) „BBB-“ reitingui ar jam lygiaverčiam) kredito vertinimas, kuris suteiktas bent vienos IKVI, pripažintos Eurosistemos kredito vertinimo sistemoje (EKVS);

               2.

               kartu turimoms padengtoms obligacijoms pagal pirmąją (3) ir antrąją (4) padengtų obligacijų pirkimo programas (atitinkamai POPP1 ir POPP2) ir POPP3, ir kitoms Eurosistemos centrinių bankų turimoms padengtoms obligacijoms taikomas 70 % emisijos akcijų limitas (pagal kiekvieną tarptautinį vertybinių popierių identifikavimo numerį);

               3.

               padengtos obligacijos yra išreikštos eurais, laikomos ir jomis atsiskaitoma euro zonoje;

               4.

               subjektų, kurių teisė dalyvauti Eurosistemos kredito operacijose laikinai sustabdyta, išleistos padengtos obligacijos laikino teisių sustabdymo laikotarpiu pagal POPP3 neperkamos;

               5.

               padengtos obligacijos išleistos Kipre ir Graikijoje, kurios šiuo metu neatitinka CQS3 vertinimo, turi minimalų turto reitingą atitinkantį maksimalų galimą padengtų obligacijų reitingą pagal jurisdikcijos atitinkamą IKVI tol, kol Eurosistemos kredito kokybės minimalios ribos netaikomos įkaito tinkamumo reikalavimams dėl antrinę rinką turinčių skolos priemonių, kurias išleido arba garantavo Graikijos arba Kipro Vyriausybės (vadovaujantis Gairių ECB/2014/31 (5) 8 straipsnio 2 dalimi), ir joms taikomas 30 % emisijos akcijų limitas (pagal kiekvieną tarptautinį vertybinių popierių identifikavimo numerį), kuri būtų taikoma kartu turimoms padengtoms obligacijoms pagal POPP1, POPP2, POPP3 ir kitoms Eurosistemos centrinių bankų turimoms padengtoms obligacijoms, ir jeigu jos atitinka tokius papildomus reikalavimus, kad būtų pasiektas rizikos lygiavertiškumas:

                           a)

                           atskaitomybė kas mėnesį apie užstato fondo charakteristikas, įskaitant paskolų lygio duomenų atskaitomybę NCB, kur įsteigtas emitentas, taip pat programos struktūrinius aspektus ir emitento informaciją; atitinkami NCB pateiks atskaitomybės šabloną kitoms sandorio šalims;

                           b)

                           įsipareigojimas dėl minimalaus 25 % perviršinio įkaito; atitinkamas NCB praneš apie nuostatas dėl įsipareigojimo dėl perviršinio įkaito apskaičiavimo kitoms sandorio šalims;

                           c)

                           valiutos apsidraudimas su kitomis sandorio šalimis, kurių reitingas yra BBB- ar aukštesnis dėl reikalavimų išreikštų ne eurais, yra įtrauktas į programos užstato fondą arba bent jau 95 % turto išreikšta eurais; ir

                           d)

                           užstato fonde esančių kredito reikalavimų skolininkai yra įsisteigę euro zonoje;

               6.

               padengtos obligacijos, kurių nuosavybės teisę išlaiko emitentas, yra tinkamos pirkimams pagal POPP3, jeigu jos atitinka pirmiau nurodytus tinkamumo kriterijus.

         3 straipsnis
   Tinkamos kitos sandorių šalys
   POPP3 – ir tiesioginiams (vienakrypčiams) sandoriams, ir vertybinių popierių skolinimo sandoriams dėl padengtų obligacijų laikomų POPP3 Eurosistemos portfeliuose, tinkamos kitos sandorių šalys yra tokios: a) vidaus kitos sandorių šalys, dalyvaujančios Eurosistemos pinigų politikos operacijose, kaip apibrėžta Gairių ECB/2011/14 I priedo 2.1 skirsnyje; ir b) bet kokios kitos sandorių šalys, kurias Eurosistemos centriniai bankai naudoja savo eurais išreikštų investicinių portfelių investavimui, įskaitant ne euro zonos kitas sandorio šalis, kurios išleidžia padengtas obligacijas.
   4 straipsnis
   Baigiamoji nuostata
   Šis sprendimas įsigalioja kitą dieną po jo paskelbimo ECB interneto svetainėje.

      Priimta Frankfurte prie Maino 2014 m. spalio 15 d.

            ECB Pirmininkas

         Mario DRAGHI

      (1)  2014 m. liepos 29 d. Sprendimas ECB/2014/34 dėl priemonių, susijusių su tikslinėmis ilgesnės trukmės refinansavimo operacijomis (OL L 258, 2014 8 29, p. 11).

      (2)  2011 m. rugsėjo 20 d. Gairės ECB/2011/14 dėl Eurosistemos pinigų politikos priemonių ir procedūrų (OL L 331, 2011 12 14, p. 1).

      (3)  2009 m. liepos 2 d. Sprendimas ECB/2009/16 dėl padengtų obligacijų pirkimo programos įgyvendinimo (OL L 175, 2009 7 4, p. 18).

      (4)  2011 m. lapkričio 3 d. Sprendimas ECB/2011/17 dėl antrosios padengtų obligacijų pirkimo programos įgyvendinimo (OL L 297, 2011 11 16, p. 70).

      (5)  2014 m. liepos 9 d. Gairės ECB/2014/31 dėl papildomų laikinų priemonių, susijusių su Eurosistemos refinansavimo operacijomis ir įkaito tinkamumu, ir kuriomis iš dalies keičiamos Gairės ECB/2007/9 (OL L 240, 2014 8 13, p. 28).


title: 2015 m. sausio 19 d. Tarybos sprendimas (BUSP) 2015/77, kuriuo skiriamas Europos Sąjungos specialusis įgaliotinis Bosnijoje ir Hercegovinoje

text:
20.1.2015

               LT

               Europos Sąjungos oficialusis leidinys

               L 13/7

         TARYBOS SPRENDIMAS (BUSP) 2015/77
   2015 m. sausio 19 d.
   kuriuo skiriamas Europos Sąjungos specialusis įgaliotinis Bosnijoje ir Hercegovinoje
   EUROPOS SĄJUNGOS TARYBA,
   atsižvelgdama į Europos Sąjungos sutartį, ypač į jos 31 straipsnio 2 dalį ir 33 straipsnį,
   atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
   kadangi:

               (1)

               2011 m. liepos 18 d. Taryba priėmė Sprendimą 2011/426/BUSP (1), kuriuo Peter SØRENSEN paskiriamas Europos Sąjungos specialiuoju įgaliotiniu (toliau – ES specialusis įgaliotinis) Bosnijoje ir Hercegovinoje. ES specialiojo įgaliotinio įgaliojimai baigiasi 2015 m. birželio 30 d.;

               (2)

               Peter SØRENSEN paskyrus į kitas pareigas, ES specialiuoju įgaliotiniu Bosnijoje ir Hercegovinoje nuo 2015 m. kovo 1 d. turėtų būti paskirtas Lars-Gunnar WIGEMARK;

               (3)

               ES specialusis įgaliotinis vykdys įgaliojimus tokiomis aplinkybėmis, kurios gali pablogėti ir galėtų kliudyti pasiekti Sąjungos išorės veiksmų tikslus, nustatytus Sutarties 21 straipsnyje,

         PRIĖMĖ ŠĮ SPRENDIMĄ:
   1 straipsnis
   1.   Europos Sąjungos specialiojo įgaliotinio (toliau – ES specialusis įgaliotinis) Bosnijoje ir Hercegovinoje Peter SØRENSEN įgaliojimai nutraukiami 2014 m. spalio 31 d.
   2.   Lars-Gunnar WIGEMARK skiriamas ES specialiuoju įgaliotiniu Bosnijoje ir Hercegovinoje nuo 2015 m. kovo 1 d. iki 2015 m. birželio 30 d. Jis vykdo savo įgaliojimus, kaip numatyta Sprendime 2011/426/BUSP.
   3.   Taryba, remdamasi Politinio ir saugumo komiteto vertinimu bei Sąjungos vyriausiojo įgaliotinio užsienio reikalams ir saugumo politikai pasiūlymu, gali nuspręsti anksčiau nutraukti ES specialiojo įgaliotinio įgaliojimus.
   2 straipsnis
   Išlaidos, susijusios su administracinio tęstinumo išlaikymu laikotarpiu tarp ES specialiųjų įgaliotinių įgaliojimų nuo 2014 m. lapkričio 1 d. iki 2015 m. vasario 28 d., padengiamos iš orientacinės finansavimo sumos, nustatytos Sprendimo 2011/426/BUSP 5 straipsnio 1 dalyje.
   3 straipsnis
   Šis sprendimas įsigalioja jo priėmimo dieną.
   2 straipsnis taikomas nuo 2014 m. lapkričio 1 d.

      Priimta Briuselyje 2015 m. sausio 19 d.

            Tarybos vardu

            Pirmininkė

         F. MOGHERINI

      (1)  2011 m. liepos 18 d. Tarybos sprendimas 2011/426/BUSP dėl Europos Sąjungos specialiojo įgaliotinio Bosnijoje ir Hercegovinoje paskyrimo (OL L 188, 2011 7 19, p. 30).


title: 2016 m. vasario 23 d. Komisijos sprendimas (ES) 2016/255, kuriuo iš dalies keičiamas Europos Sąjungos ir Vatikano Miesto Valstybės susitarimo dėl pinigų priedas

text:
24.2.2016

               LT

               Europos Sąjungos oficialusis leidinys

               L 47/10

         KOMISIJOS SPRENDIMAS (ES) 2016/255
   2016 m. vasario 23 d.
   kuriuo iš dalies keičiamas Europos Sąjungos ir Vatikano Miesto Valstybės susitarimo dėl pinigų priedas
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2009 m. gruodžio 17 d. Europos Sąjungos ir Vatikano Miesto Valstybės susitarimą dėl pinigų, ypač į jo 8 straipsnio 3 dalį,
   kadangi:

               (1)

               Europos Sąjungos ir Vatikano Miesto Valstybės susitarimo dėl pinigų (toliau – Susitarimas dėl pinigų) 8 straipsnio 1 dalyje reikalaujama, kad Vatikano Miesto Valstybė įgyvendintų Sąjungos teisės aktus ir taisykles dėl eurų banknotų ir monetų, pinigų plovimo prevencijos, sukčiavimo ir grynųjų ir negrynųjų mokėjimo priemonių, medalių bei žetonų klastojimo prevencijos ir statistinės atskaitomybės reikalavimų. Tie aktai ir taisyklės išvardyti Susitarimo dėl pinigų priede;

               (2)

               Komisija kasmet turi iš dalies pakeisti Susitarimo dėl pinigų priedą, atsižvelgdama į naujus susijusius Sąjungos teisės aktus bei taisykles ir galiojančių teisės aktų bei taisyklių pakeitimus;

               (3)

               kai kurie nauji susiję Sąjungos teisės aktai bei taisyklės ir galiojančių teisės aktų pakeitimai buvo priimti ir turi būti įtraukti į priedą;

               (4)

               todėl Susitarimo dėl pinigų priedas turėtų būti atitinkamai iš dalies pakeistas,

         PRIĖMĖ ŠĮ SPRENDIMĄ:
   1 straipsnis
   Europos Sąjungos ir Vatikano Miesto Valstybės susitarimo dėl pinigų priedas pakeičiamas šio sprendimo priedo tekstu.
   2 straipsnis
   Šis sprendimas įsigalioja dvidešimtą dieną po jo paskelbimo Europos Sąjungos oficialiajame leidinyje.

      Priimta Briuselyje 2016 m. vasario 23 d.

            Komisijos vardu

            Pirmininkas

         Jean-Claude JUNCKER

      PRIEDAS

            „PRIEDAS

                        Įgyvendintinos teisės nuostatos

                        Įgyvendinimo terminas

                        Pinigų plovimo prevencija

                        1

                        2005 m. spalio 26 d. Europos Parlamento ir Tarybos direktyva 2005/60/EB dėl finansų sistemos apsaugos nuo jos panaudojimo pinigų plovimui ir teroristų finansavimui (OL L 309, 2005 11 25, p. 15) (4)

                        2010 m. gruodžio 31 d.

                        iš dalies pakeista:

                        2

                        2008 m. kovo 11 d. Europos Parlamento ir Tarybos direktyva 2008/20/EB, iš dalies keičiančia Direktyvos 2005/60/EB dėl finansų sistemos apsaugos nuo jos panaudojimo pinigų plovimui ir teroristų finansavimui nuostatas, susijusias su Komisijai suteiktais įgyvendinimo įgaliojimais (OL L 76, 2008 3 19, p. 46)

                        papildyta:

                        3

                        2001 m. birželio 26 d. Tarybos pamatiniu sprendimu 2001/500/TVR dėl pinigų plovimo, nusikaltimo priemonių ir nusikalstamu būdu įgytų pajamų nustatymo, paieškos, įšaldymo, areštavimo ir konfiskavimo (OL L 182, 2001 7 5, p. 1)

                        4

                        2005 m. spalio 26 d. Europos Parlamento ir Tarybos reglamentu (EB) Nr. 1889/2005 dėl grynųjų pinigų, įvežamų į Bendriją ar išvežamų iš jos, kontrolės (OL L 309, 2005 11 25, p. 9)

                        5

                        2006 m. rugpjūčio 1 d. Komisijos direktyva 2006/70/EB, nustatančia Europos Parlamento ir Tarybos direktyvos 2005/60/EB įgyvendinimo priemones, susijusias su politikoje dalyvaujančių asmenų apibrėžimu, ir supaprastinto deramo klientų tikrinimo procedūroms taikomus techninius kriterijus bei išimtis, suteikiamas dėl to, kad finansine veikla verčiamasi retai arba labai ribotai (OL L 214, 2006 8 4, p. 29) (5)

                        6

                        2006 m. lapkričio 15 d. Europos Parlamento ir Tarybos reglamentu (EB) Nr. 1781/2006 dėl mokėtojo informacijos, pateikiamos pervedant lėšas (OL L 345, 2006 12 8, p. 1)

                        7

                        2014 m. balandžio 3 d. Europos Parlamento ir Tarybos direktyva 2014/42/ES dėl nusikaltimų priemonių ir pajamų iš nusikaltimų įšaldymo ir konfiskavimo Europos Sąjungoje (OL L 127, 2014 4 29, p. 39)

                        2016 m. gruodžio 31 d. (2)

                        8

                        2015 m. gegužės 20 d. Europos Parlamento ir Tarybos reglamentas (ES) 2015/847 dėl informacijos, teikiamos pervedant lėšas, ir kuriuo panaikinamas Reglamentas (EB) Nr. 1781/2006 (OL L 141, 2015 6 5, p. 1)

                        2017 m. gruodžio 31 d. (3)

                        9

                        2015 m. gegužės 20 d. Europos Parlamento ir Tarybos direktyva (ES) 2015/849 dėl finansų sistemos naudojimo pinigų plovimui ar teroristų finansavimui prevencijos, kuria iš dalies keičiamas Europos Parlamento ir Tarybos reglamentas (ES) Nr. 648/2012 ir panaikinama Europos Parlamento ir Tarybos direktyva 2005/60/EB bei Komisijos direktyva 2006/70/EB (OL L 141, 2015 6 5, p. 73)

                        2017 m. gruodžio 31 d. (3)

                        Sukčiavimo ir klastojimo prevencija

                        10

                        2001 m. gegužės 28 d. Tarybos pamatinis sprendimas 2001/413/TVR, skirtas kovai su sukčiavimu negrynosiomis mokėjimo priemonėmis ir jų klastojimu (OL L 149, 2001 6 2, p. 1)

                        2010 m. gruodžio 31 d.

                        11

                        2001 m. birželio 28 d. Tarybos reglamentas (EB) Nr. 1338/2001, nustatantis priemones, būtinas euro apsaugai nuo padirbinėjimo (OL L 181, 2001 7 4, p. 6)

                        2010 m. gruodžio 31 d.

                        iš dalies pakeistas:

                        12

                        2008 m. gruodžio 18 d. Tarybos reglamentu (EB) Nr. 44/2009, iš dalies keičiančiu Reglamentą (EB) Nr. 1338/2001, nustatantį priemones, būtinas euro apsaugai nuo padirbinėjimo (OL L 17, 2009 1 22, p. 1)

                        13

                        2004 m. gruodžio 6 d. Tarybos reglamentas (EB) Nr. 2182/2004 dėl į euro monetas panašių medalių ir žetonų (OL L 373, 2004 12 21, p. 1)

                        2010 m. gruodžio 31 d.

                        iš dalies pakeistas:

                        14

                        2008 m. gruodžio 18 d. Tarybos reglamentu (EB) Nr. 46/2009, iš dalies keičiančiu Reglamentą (EB) Nr. 2182/2004 dėl į euro monetas panašių medalių ir žetonų (OL L 17, 2009 1 22, p. 5)

                        15

                        2014 m. gegužės 15 d. Europos Parlamento ir Tarybos direktyva 2014/62/ES dėl euro ir kitų valiutų apsaugos nuo padirbinėjimo baudžiamosios teisės priemonėmis, kuria pakeičiamas Tarybos pamatinis sprendimas 2000/383/TVR (OL L 151, 2014 5 21, p. 1)

                        2016 m. gruodžio 31 d. (2)

                        Taisyklės dėl euro banknotų ir monetų

                        16

                           1998 m. lapkričio 23 d. ir 2002 m. lapkričio 5 d. Tarybos išvados dėl kolekcinių monetų

                        2010 m. gruodžio 31 d.

                        17

                           1999 m. gegužės 10 d. Tarybos išvados dėl euro monetų kokybės valdymo sistemos

                        2010 m. gruodžio 31 d.

                        18

                           2001 m. spalio 22 d. Komisijos komunikatas 2001/C-318/03 dėl euro monetų bendro reverso dizaino autorių teisų apsaugos (C(2001) 600 galutinis) (OL C 318, 2001 11 13, p. 3)

                        2010 m. gruodžio 31 d.

                        19

                        2003 m. kovo 20 d. Europos Centrinio Banko gairės ECB/2003/5 dėl priemonių vykdymo siekiant sukliudyti atkurti neatitinkančias reikalavimų euro banknotų kopijas ir dėl euro banknotų keitimo bei jų išėmimo iš apyvartos (OL L 78, 2003 3 25, p. 20)

                        2010 m. gruodžio 31 d.

                        iš dalies pakeistos:

                        20

                        2013 m. balandžio 19 d. Europos Centrinio Banko gairėmis ECB/2013/11, kuriomis iš dalies keičiamos Gairės ECB/2003/5 dėl priemonių vykdymo siekiant sukliudyti atkurti neatitinkančias reikalavimų euro banknotų kopijas ir dėl euro banknotų keitimo bei jų išėmimo iš apyvartos (OL L 118, 2013 4 30, p. 43)

                        2014 m. gruodžio 31 d. (1)

                        21

                        2010 m. rugsėjo 16 d. Europos Centrinio Banko sprendimas ECB/2010/14 dėl eurų banknotų autentiškumo ir tinkamumo apyvartai tikrinimo bei pakartotinio išleidimo į apyvartą (OL L 267, 2010 10 9, p. 1)

                        2012 m. gruodžio 31 d.

                        iš dalies pakeistas:

                        22

                        2012 m. rugsėjo 7 d. Europos Centrinio Banko sprendimu ECB/2012/19 (OL L 253, 2012 9 20, p. 19)

                        2013 m. gruodžio 31 d. (1)

                        23

                        2010 m. gruodžio 15 d. Europos Parlamento ir Tarybos reglamentas (ES) Nr. 1210/2010 dėl euro monetų autentiškumo tikrinimo ir apyvartai netinkamų euro monetų tvarkymo (OL L 339, 2010 12 22, p. 1)

                        2012 m. gruodžio 31 d.

                        24

                        2012 m. liepos 4 d. Europos Parlamento ir Tarybos reglamentas (ES) Nr. 651/2012 dėl euro monetų leidimo (OL L 201, 2012 7 27, p. 135)

                        2013 m. gruodžio 31 d. (1)

                        25

                        2013 m. balandžio 19 d. Europos Centrinio Banko sprendimas ECB/2013/10 dėl eurų banknotų nominalų, specifikacijų, atkūrimo, keitimo ir išėmimo iš apyvartos (OL L 118, 2013 4 30, p. 37)

                        2014 m. gruodžio 31 d. (1)

                        26

                        2014 m. birželio 24 d. Tarybos reglamentas (ES) Nr. 729/2014 dėl apyvartai skirtų euro monetų nominalų ir techninių duomenų (nauja redakcija) (OL L 194, 2014 7 2, p. 1)

                        2013 m. gruodžio 31 d. (2)

               Susitarimo dėl pinigų priedo skirsnis pagal Jungtinio komiteto ad hoc susitarimą Šventojo Sosto ir Vatikano Miesto Valstybės prašymu dėl atitinkamų taisyklių, taikomų subjektams, vykdantiems finansinę profesinę veiklą, įtraukimo

                        Atitinkamos toliau nurodytų teisinių priemonių dalys

                        Įgyvendinimo terminas

                        27

                        1986 m. gruodžio 8 d. Tarybos direktyva 86/635/EEB dėl bankų ir kitų finansų įstaigų metinės finansinės atskaitomybės ir konsoliduotos finansinės atskaitomybės (OL L 372, 1986 12 31, p. 1)

                        2016 m. gruodžio 31 d. (2)

                        iš dalies pakeista:

                        28

                        2001 m. rugsėjo 27 d. Europos Parlamento ir Tarybos direktyva 2001/65/EB (OL L 283, 2001 10 27, p. 28)

                        29

                        2003 m. birželio 18 d. Europos Parlamento ir Tarybos direktyva 2003/51/EB (OL L 178, 2003 7 17, p. 16)

                        30

                        2006 m. birželio 14 d. Europos Parlamento ir Tarybos direktyva 2006/46/EB (OL L 224, 2006 8 16, p. 1)

                        31

                        2013 m. birželio 26 d. Europos Parlamento ir Tarybos direktyva 2013/36/ES dėl galimybės verstis kredito įstaigų veikla ir dėl riziką ribojančios kredito įstaigų ir investicinių įmonių priežiūros, kuria iš dalies keičiama Direktyva 2002/87/EB ir panaikinamos direktyvos 2006/48/EB bei 2006/49/EB (OL L 176, 2013 6 27, p. 338)

                        2017 m. gruodžio 31 d. (2)

                        32

                        2013 m. birželio 26 d. Europos Parlamento ir Tarybos reglamentas (ES) Nr. 575/2013 dėl prudencinių reikalavimų kredito įstaigoms ir investicinėms įmonėms ir kuriuo iš dalies keičiamas Reglamentas (ES) Nr. 648/2012 (OL L 176, 2013 6 27, p. 1)

                        2017 m. gruodžio 31 d. (2)

                        iš dalies pakeistas:

                        33

                        2014 m. spalio 10 d. Komisijos deleguotuoju reglamentu (ES) 2015/62, kuriuo iš dalies keičiamos Europos Parlamento ir Tarybos reglamento (ES) Nr. 575/2013 nuostatos dėl sverto koeficiento (OL L 11, 2015 1 17, p. 37)

                        2017 m. gruodžio 31 d. (3)

                        papildytas:

                        34

                        2014 m. sausio 7 d. Komisijos deleguotuoju reglamentu (ES) Nr. 241/2014, kuriuo papildomos Europos Parlamento ir Tarybos reglamento (ES) Nr. 575/2013 nuostatos, susijusios su įstaigų nuosavų lėšų reikalavimų techniniais reguliavimo standartais (OL L 74, 2014 3 14, p. 8)

                        2017 m. gruodžio 31 d. (3)

                        iš dalies pakeistas:

                        35

                        2015 m. kovo 11 d. Komisijos deleguotuoju reglamentu (ES) 2015/923, kuriuo iš dalies keičiamas Deleguotasis reglamentas (ES) Nr. 241/2014, kuriuo papildomos Europos Parlamento ir Tarybos reglamento (ES) Nr. 575/2013 nuostatos, susijusios su įstaigų nuosavų lėšų reikalavimų techniniais reguliavimo standartais (OL L 150, 2015 6 17, p. 1)

                        2017 m. gruodžio 31 d. (3)

                        36

                        2014 m. spalio 10 d. Komisijos deleguotasis reglamentas (ES) 2015/61, kuriuo dėl kredito įstaigoms taikomo padengimo likvidžiuoju turtu reikalavimo papildomas Europos Parlamento ir Tarybos reglamentas (ES) Nr. 575/2013 (OL L 11, 2015 1 17, p. 1)

                        2017 m. gruodžio 31 d. (3)

                        Teisės aktai dėl statistinės informacijos rinkimo

                        37

                        2013 m. liepos 25 d. Europos Centrinio Banko gairės ECB/2013/24 dėl Europos Centrinio Banko statistinės atskaitomybės reikalavimų ketvirtinių finansinių sąskaitų srityje (OL L 2, 2014 1 7, p. 34)

                        2016 m. gruodžio 31 d. (2)

                        38

                        2013 m. rugsėjo 24 d. Europos Centrinio Banko reglamentas (ES) Nr. 1071/2013 dėl pinigų finansų įstaigų sektoriaus balanso (ECB/2013/33) (OL L 297, 2013 11 7, p. 1)

                        2016 m. gruodžio 31 d. (2)

                        iš dalies pakeistas:

                        39

                        2014 m. gruodžio 10 d. Europos Centrinio Banko reglamentu (ES) Nr. 1375/2014, kuriuo iš dalies keičiamas Reglamentas (ES) Nr. 1071/2013 dėl pinigų finansų įstaigų sektoriaus balanso (ECB/2013/33) (ECB/2014/51) (OL L 366, 2014 12 20, p. 77)

                        40

                        2013 m. rugsėjo 24 d. Europos Centrinio Banko reglamentas (ES) Nr. 1072/2013 dėl pinigų finansų įstaigų taikomų palūkanų normų statistikos (ECB/2013/34) (OL L 297, 2013 11 7, p. 51)

                        2016 m. gruodžio 31 d. (2)

                        iš dalies pakeistas:

                        41

                        2014 m. liepos 8 d. Europos Centrinio Banko reglamentu (ES) Nr. 756/2014, kuriuo iš dalies keičiamas Reglamentas (ES) Nr. 1072/2013 (ECB/2013/34) dėl pinigų finansų įstaigų taikomų palūkanų normų statistikos (ECB/2014/30) (OL L 205, 2014 7 12, p. 14)

                        42

                        2014 m. balandžio 4 d. Europos Centrinio Banko gairės ECB/2014/15 dėl pinigų ir finansų statistikos (OL L 340, 2014 11 26, p. 1)

                        2016 m. gruodžio 31 d. (2)

                        iš dalies pakeistos:

                        43

                        2014 m. lapkričio 6 d. Europos Centrinio Banko gairėmis ECB/2014/43, kuriomis iš dalies keičiamos Gairės ECB/2014/15 dėl pinigų ir finansų statistikos (OL L 93, 2015 4 9, p. 82)

         (1)  Dėl šių terminų susitarė 2013 m. Jungtinis komitetas.

         (2)  Dėl šių terminų susitarė 2014 m. Jungtinis komitetas.

         (3)  Dėl šių terminų susitarė 2015 m. Jungtinis komitetas.

         (4)  Direktyva 2005/60/EB panaikinama Direktyva 2015/849/ES, bet tebėra įtraukiama į priedą iki nustatyto Direktyvos 2015/849/ES perkėlimo į nacionalinę teisę termino.

         (5)  Direktyva 2006/70/EB panaikinama Direktyva 2015/849/ES, bet tebėra įtraukiama į priedą iki nustatyto Direktyvos 2015/849/ES perkėlimo į nacionalinę teisę termino.“


title: 2011/849/BUSP: 2011 m. gruodžio 16 d. Politinio ir saugumo komiteto sprendimas EULEX/2/2011, kuriuo pratęsiami Europos Sąjungos teisinės valstybės misijos Kosove (EULEX KOSOVO) vadovo įgaliojimai

text:
17.12.2011

               LT

               Europos Sąjungos oficialusis leidinys

               L 335/85

         POLITINIO IR SAUGUMO KOMITETO SPRENDIMAS EULEX/2/2011
   2011 m. gruodžio 16 d.
   kuriuo pratęsiami Europos Sąjungos teisinės valstybės misijos Kosove (1) (EULEX KOSOVO) vadovo įgaliojimai
   (2011/849/BUSP)
   POLITINIS IR SAUGUMO KOMITETAS,
   atsižvelgdamas į Europos Sąjungos sutartį, ypač į jos 38 straipsnio trečią pastraipą,
   atsižvelgdamas į 2008 m. vasario 4 d. Tarybos bendruosius veiksmus 2008/124/BUSP dėl Europos Sąjungos teisinės valstybės misijos Kosove, EULEX KOSOVO (2), ypač į jų 12 straipsnio 2 dalį,
   kadangi:

               (1)

               pagal Bendruosius veiksmus 2008/124/BUSP Politinis ir saugumo komitetas (toliau – PSK) yra įgaliotas laikantis Sutarties 38 straipsnio priimti atitinkamus sprendimus Europos Sąjungos teisinės valstybės misijos Kosove (EULEX KOSOVO) politinės kontrolės ir strateginio vadovavimo jai tikslu, įskaitant sprendimą skirti misijos vadovą;

               (2)

               2010 m. birželio 8 d. Taryba priėmė Sprendimą 2010/322/BUSP (3), kuriuo EULEX KOSOVO pratęsiama iki 2012 m. birželio 14 d.;

               (3)

               Sprendimu 2010/431/BUSP (4), atsižvelgdamas į Sąjungos vyriausiojo įgaliotinio užsienio reikalams ir saugumo politikai (toliau – vyriausiasis įgaliotinis) pasiūlymą, PSK misijos EULEX KOSOVO vadovu nuo 2010 m. spalio 15 d. paskyrė Xavier BOUT DE MARNHAC;

               (4)

               Sprendimu 2011/688/BUSP (5) PSK pratęsė misijos EULEX KOSOVO vadovo Xavier BOUT DE MARNHAC įgaliojimus iki 2011 m. gruodžio 14 d.;

               (5)

               2011 m. gruodžio 9 d. vyriausiasis įgaliotinis pasiūlė pratęsti misijos EULEX KOSOVO vadovo Xavier BOUT DE MARNHAC įgaliojimus iki 2012 m. birželio 14 d.,

         PRIĖMĖ ŠĮ SPRENDIMĄ:
   1 straipsnis
   Misijos EULEX KOSOVO vadovo Xavier BOUT DE MARNHAC įgaliojimai pratęsiami iki 2012 m. birželio 14 d.
   2 straipsnis
   Šis sprendimas įsigalioja jo priėmimo dieną.
   Jis taikomas nuo 2011 m. gruodžio 15 d.

      Priimta Briuselyje 2011 m. gruodžio 16 d.

            Politinio ir saugumo komiteto vardu

            Pirmininkas

         O. SKOOG

      (1)  Pagal Jungtinių Tautų Saugumo Tarybos rezoliuciją 1244 (1999).

      (2)  OL L 42, 2008 2 16, p. 92.

      (3)  OL L 145, 2010 6 11, p. 13.

      (4)  OL L 202, 2010 8 4, p. 10.

      (5)  OL L 270, 2011 10 15, p. 32.


title: 2013/276/ES: 2013 m. gegužės 21 d. Europos Parlamento ir Tarybos sprendimas dėl Europos prisitaikymo prie globalizacijos padarinių fondo lėšų mobilizavimo pagal 2006 m. gegužės 17 d. Europos Parlamento, Tarybos ir Komisijos tarpinstitucinio susitarimo dėl biudžetinės drausmės ir patikimo finansų valdymo 28 punktą (Austrijos paraiška „EGF/2011/010 AT/Austria Tabak“ )

text:
12.6.2013

               LT

               Europos Sąjungos oficialusis leidinys

               L 160/11

      EUROPOS PARLAMENTO IR TARYBOS SPRENDIMAS

   2013 m. gegužės 21 d.
   dėl Europos prisitaikymo prie globalizacijos padarinių fondo lėšų mobilizavimo pagal 2006 m. gegužės 17 d. Europos Parlamento, Tarybos ir Komisijos tarpinstitucinio susitarimo dėl biudžetinės drausmės ir patikimo finansų valdymo 28 punktą (Austrijos paraiška „EGF/2011/010 AT/Austria Tabak“)
   (2013/276/ES)
   EUROPOS PARLAMENTAS IR EUROPOS SĄJUNGOS TARYBA,
   atsižvelgdami į Sutartį dėl Europos Sąjungos veikimo,
   atsižvelgdami į 2006 m. gegužės 17 d. Europos Parlamento, Tarybos ir Komisijos tarpinstitucinį susitarimą dėl biudžetinės drausmės ir patikimo finansų valdymo (1), ypač į jo 28 punktą,
   atsižvelgdami į 2006 m. gruodžio 20 d. Europos Parlamento ir Tarybos reglamentą (EB) Nr. 1927/2006, įsteigiantį Europos prisitaikymo prie globalizacijos padarinių fondą (2), ypač į jo 12 straipsnio 3 dalį,
   atsižvelgdami į Europos Komisijos pasiūlymą,
   kadangi:

               (1)

               Europos prisitaikymo prie globalizacijos padarinių fondas (toliau – EGF) įsteigtas teikti papildomą paramą darbuotojams, atleistiems iš darbo dėl su globalizacija susijusių esminių pasaulio prekybos sistemos struktūrinių pokyčių, ir padėti jiems vėl integruotis į darbo rinką;

               (2)

               EGF taikymo sritis buvo išplėsta – nuo 2009 m. gegužės 1 d. iki 2011 m. gruodžio 30 d. galima teikti paramos darbuotojams, atleistiems iš darbo dėl tiesioginio pasaulinės finansų ir ekonomikos krizės poveikio, paraiškas;

               (3)

               2006 m. gegužės 17 d. Tarpinstituciniame susitarime numatyta galimybė mobilizuoti EGF lėšas, neviršijant viršutinės metinės 500 mln. EUR ribos;

               (4)

               2011 m. gruodžio 20 d. Austrija pateikė paraišką mobilizuoti EGF lėšas dėl darbuotojų atleidimo iš įmonės „Austria Tabak GmbH“ ir 14 tiekėjų bei tolesnės gamybos grandies įmonių, o 2012 m. spalio 9 d. pateikė papildomos informacijos. Ši paraiška atitinka finansinės paramos sumai nustatyti taikomus reikalavimus, kaip nustatyta Reglamento (EB) Nr. 1927/2006 10 straipsnyje. Todėl Komisija siūlo mobilizuoti 3 941 999 EUR sumą;

               (5)

               todėl EGF lėšos turėtų būti mobilizuotos finansinei paramai pagal Austrijos pateiktą paraišką suteikti,

         PRIĖMĖ ŠĮ SPRENDIMĄ:
   1 straipsnis
   2013 finansinių metų Europos Sąjungos bendrajame biudžete Europos prisitaikymo prie globalizacijos padarinių fondo lėšos mobilizuojamos siekiant skirti 3 941 999 EUR įsipareigojimų ir mokėjimų asignavimų sumą.
   2 straipsnis
   Šis sprendimas skelbiamas Europos Sąjungos oficialiajame leidinyje.

      Priimta Strasbūre 2013 m. gegužės 21 d.

            Europos Parlamento vardu

            Pirmininkas

         M. SCHULZ

            Tarybos vardu

            Pirmininkė

         L. CREIGHTON

      (1)  OL C 139, 2006 6 14, p. 1.

      (2)  OL L 406, 2006 12 30, p. 1.


title: 2015 m. gruodžio 16 d. Tarybos sprendimas (ES) 2015/2397, kuriuo skiriamas Regionų komiteto Ispanijai atstovaujantis narys ir Ispanijai atstovaujantis pakaitinis narys

text:
18.12.2015

               LT

               Europos Sąjungos oficialusis leidinys

               L 332/144

         TARYBOS SPRENDIMAS (ES) 2015/2397
   2015 m. gruodžio 16 d.
   kuriuo skiriamas Regionų komiteto Ispanijai atstovaujantis narys ir Ispanijai atstovaujantis pakaitinis narys
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 305 straipsnį,
   atsižvelgdama į Ispanijos Vyriausybės pasiūlymą,
   kadangi:

               (1)

               2015 m. sausio 26 d., vasario 5 d. ir birželio 23 d. Taryba priėmė sprendimus (ES) 2015/116 (1), (ES) 2015/190 (2) ir (ES) 2015/994 (3), kuriais skiriami Regionų komiteto nariai ir pakaitiniai nariai laikotarpiui nuo 2015 m. sausio 26 d. iki 2020 m. sausio 25 d.;

               (2)

               pasibaigus Paulino RIVERO BAUTE kadencijai tapo laisva Regionų komiteto nario vieta;

               (3)

               pasibaigus Javier GONZALEZ ORTIZ kadencijai tapo laisva Regionų komiteto pakaitinio nario vieta;

         PRIĖMĖ ŠĮ SPRENDIMĄ:
   1 straipsnis
   Likusiam kadencijos laikui iki 2020 m. sausio 25 d. į Regionų komitetą skiriami:

               a)

               nariu:

                           —

                           D. Fernando CLAVIJO BATLLE, Presidente del Gobierno de Canarias,

                     ir

               b)

               pakaitiniu nariu:

                           —

                           Da Maria Luisa de MIGUEL ANASAGASTI, Directora General de Asuntos Económicos con la Unión Europea del Gobierno de Canarias,

         2 straipsnis
   Šis sprendimas įsigalioja jo priėmimo dieną.

      Priimta Briuselyje 2015 m. gruodžio 16 d.

            Tarybos vardu

            Pirmininkė

         C. DIESCHBOURG

      (1)  OL L 20, 2015 1 27, p. 42.

      (2)  OL L 31, 2015 2 7, p. 25.

      (3)  OL L 159, 2015 6 25, p. 70.


title: 2010/317/CFSP: 2010 m. gegužės 28 d. Politinio ir saugumo komiteto sprendimas Atalanta/3/2010 dėl Europos Sąjungos karinės operacijos, skirtos prisidėti prie atgrasymo nuo piratavimo veiksmų ir ginkluotų apiplėšimų jūroje prie Somalio krantų ir jų prevencijos bei sustabdymo (Atalanta), ES operacijos vado skyrimo

text:
10.6.2010

               LT

               Europos Sąjungos oficialusis leidinys

               L 142/9

         POLITINIO IR SAUGUMO KOMITETO SPRENDIMAS ATALANTA/3/2010
   2010 m. gegužės 28 d.
   dėl Europos Sąjungos karinės operacijos, skirtos prisidėti prie atgrasymo nuo piratavimo veiksmų ir ginkluotų apiplėšimų jūroje prie Somalio krantų ir jų prevencijos bei sustabdymo (Atalanta), ES operacijos vado skyrimo
   (2010/317/BUSP)
   POLITINIS IR SAUGUMO KOMITETAS,
   atsižvelgdamas į Europos Sąjungos sutartį, ypač į jos 38 straipsnį,
   atsižvelgdamas į 2008 m. lapkričio 10 d. Tarybos bendruosius veiksmus 2008/851/BUSP dėl Europos Sąjungos karinės operacijos, skirtos prisidėti prie atgrasymo nuo piratavimo veiksmų ir ginkluotų plėšimų jūroje prie Somalio krantų ir jų prevencijos bei sustabdymo (1) (Atalanta), ypač į jų 6 straipsnio 1 dalį,
   kadangi:

               (1)

               Pagal Bendrųjų veiksmų 2008/851/BUSP 6 straipsnio 1 dalį Taryba įgaliojo Politinį ir saugumo komitetą (PSK) priimti sprendimus dėl ES operacijos vado skyrimo.

               (2)

               Jungtinė Karalystė pasiūlė, kad ES operacijos vado pareigose kontradmirolą Peter HUDSON pakeistų generolas majoras Buster HOWE.

               (3)

               ES karinis komitetas pritaria tai rekomendacijai.

               (4)

               Pagal Protokolo (Nr. 22) dėl Danijos pozicijos, pridėto prie Europos Sąjungos sutarties ir Sutarties dėl Europos Sąjungos veikimo, 5 straipsnį Danija nedalyvauja rengiant ir įgyvendinant su gynyba susijusius Sąjungos sprendimus bei veiksmus,

         PRIĖMĖ ŠĮ SPRENDIMĄ:
   1 straipsnis
   Generolas majoras Buster HOWE skiriamas Europos Sąjungos karinės operacijos, skirtos prisidėti prie atgrasymo nuo piratavimo veiksmų ir ginkluotų apiplėšimų jūroje prie Somalio krantų ir jų prevencijos bei sustabdymo, ES operacijos vadu.
   2 straipsnis
   Šis sprendimas įsigalioja 2010 m. birželio 14 d.

      Priimta Briuselyje 2010 m. gegužės 28 d.

            Politinio ir saugumo komiteto vardu

            Pirmininkas

         C. FERNÁNDEZ-ARIAS

      (1)  OL L 301, 2008 11 12, p. 33.


title: 2005/363/EB: 2005 m. gegužės 2 d. Komisijos sprendimas, dėl gyvūnų sveikatos apsaugos priemonių prieš afrikinį kiaulių marą Sardinijoje, Italijoje (pranešta dokumentu Nr. C(2005) 1321)Tekstas svarbus EEE

text:
5.5.2005

               LT

               Europos Sąjungos oficialusis leidinys

               L 118/39

         KOMISIJOS SPRENDIMAS
   2005 m. gegužės 2 d.
   dėl gyvūnų sveikatos apsaugos priemonių prieš afrikinį kiaulių marą Sardinijoje, Italijoje
   (pranešta dokumentu Nr. C(2005) 1321)
   (Tekstas svarbus EEE)
   (2005/363/EB)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1989 m. gruodžio 11 d. Tarybos direktyvą 89/662/EEB dėl Bendrijos vidaus prekybos veterinarinių patikrinimų, taikomų Bendrijos vidaus prekyboje, siekiant sukurti vidaus rinką (1), ypač į jos 9 straipsnio 4 dalį,
   atsižvelgdama į 1990 m. birželio 26 d. Tarybos direktyvą 90/425/EEB dėl Bendrijos vidaus prekyboje tam tikrais gyvūnais ir produktais taikomų veterinarinių ir zootechninių patikrinimų, siekiant užbaigti vidaus rinkos kūrimą (2), ypač į jos 10 straipsnio 4 dalį,
   atsižvelgdama į 2002 m. gruodžio 16 d. Tarybos direktyvą 2002/99/EB, nustatančią gyvūnų sveikatos taisykles, reglamentuojančias žmonėms skirtų gyvūninės kilmės produktų gamybą, perdirbimą, paskirstymą ir importą (3), ypač į jos 4 straipsnio 3 dalį,
   kadangi:

               (1)

               2003 m. liepos 10 d. Komisijos sprendimas 2003/514/EB dėl sveikatos apsaugos priemonių prieš afrikinį kiaulių marą Sardinijoje (4) buvo priimtas reaguojant į esamus afrikinio kiaulių maro atvejus Nuoro provincijoje, Sardinijoje, Italijoje.

               (2)

               2004 m. Sardinijoje pasireiškė stiprus afrikinio kiaulių maro atsinaujinimas. Afrikinis kiaulių maras ir toliau turi būti laikomas endemine liga, paplitusia Nuoro provincijoe naminių ir laukinių kiaulių populiacijoje. Tačiau keletas šios ligos protrūkių tarp naminių kiaulių buvo patvirtinti ir kitose Sardinijos provincijose.

               (3)

               Dėl prekybos gyvomis kiaulėmis, kiaulių sperma, kiaušialąstėmis ir embrionais, kiauliena, kiaulienos produktais ir kitais produktais, kuriuose yra kiaulienos, ši ligos situacija gali kelti pavojų kiaulių bandoms kituose Italijos regionuose bei kitose valstybėse narėse.

               (4)

               Italija ėmėsi priemonių kovai su afrikiniu kiaulių maru Sardinijoje pagal 2002 m. birželio 27 d. Tarybos direktyvą 2002/60/EB, nustatančią konkrečias nuostatas dėl afrikinio kiaulių maro kontrolės ir iš dalies pakeičiančią Direktyvos 92/119/EEB nuostatas dėl Tešeno ligos ir afrikinio kiaulių maro (5).

               (5)

               Atsižvelgdama į ligos atsinaujinimą 2004 m., Italija peržiūrėjo priemones, kurių iki šiol buvo imtasi kovojant su šia liga.

               (6)

               Siekiant patvirtinti Italijos pateiktą afrikinio kiaulių maro išnaikinimo laukinių kiaulių populiacijoje planą, buvo priimtas 2005 m. gegužės 2 d. Komisijos sprendimas 2005/362/EB dėl gyvūnų sveikatos apsaugos priemonių prieš afrikinį kiaulių marą Sardinijoje, Italijoje (6).

               (7)

               Atsižvelgiant į dabartinę epidemiologinę situaciją, gyvų kiaulių ir kiaulių spermos, kiaušialąsčių ir embrionų bei kiaulienos, kiaulienos produktų ir kitų produktų, kuriuose yra kiaulienos, siuntų išvežimui reikėtų taikyti tolesnes Bendrijos priemones visoje Sardinijos teritorijoje.

               (8)

               Reikėtų numatyti tam tikras nuostatas, leidžiančias nukrypti nuo šiame sprendime numatytų priemonių dėl kiaulienos, gautos iš į Sardiniją skerdimui atvežtų kiaulių, pagal 1964 m. birželio 26 d. Tarybos direktyvą 64/432/EEB dėl gyvūnų sveikatos problemų, turinčių įtakos Bendrijos vidaus prekybai galvijais ir kiaulėmis (7) arba 1972 m. gruodžio 12 d. Tarybos direktyvą 72/462/EEB dėl sveikatos ir veterinarinio patikrinimo problemų importuojant galvijus, kiaules ir šviežią mėsą iš trečiųjų šalių (8) arba 2004 m. balandžio 26 d. Tarybos direktyvą 2004/68/EB nustatančią gyvūnų sveikatos taisykles, reglamentuojančias tam tikrų kanopinių gyvūnų importą į ir tranzitą per Bendriją, iš dalies keičiančią direktyvas 90/426/EEB ir 92/65/EEB ir pakeičiančią Direktyvą 72/462/EEB (9), arba pagal tą, kuri atitinka tam tikrus šios direktyvos reikalavimus.

               (9)

               Taip pat reikėtų numatyti tam tikras leidžiančias nukrypti nuostatas kiaulienos produktams ir kitiems produktams, kuriuose yra kiaulienos, pagamintiems iš į Sardiniją įvežtos šviežios kiaulienos pagal 1964 m. birželio 26 d. Tarybos direktyvą 64/433/EEB dėl sveikatos problemų, turinčių įtakos Bendrijos vidaus prekybai šviežia mėsa (10) arba pagal Direktyvą 2002/99/EB, arba pagal tą, kuri atitinka 1976 m. gruodžio 21 d. Tarybos direktyvos 77/99/EEB dėl sveikatos problemų, turinčių įtakos Bendrijos vidaus prekybai mėsos produktais ir tam tikrais kitais gyvūninės kilmės produktais (11), arba pagal tą, kuri atitinka tam tikrus šios direktyvos reikalavimus.

               (10)

               Siekiant užtikrinti, kad neatitinkantys tam tikrų gyvūnų sveikatos reikalavimų kiauliena, kiaulienos produktai ir kiti produktai, kuriuose yra kiaulienos, nebūtų siunčiami iš Sardinijos, ir siekiant užtikrinti tokios kiaulienos ir kiaulienos produktų atsekamumą, kiauliena turėtų būti specialiai pažymėta. Šie specialieji žymenys turėtų būti tokie, kad jų negalima būtų supainioti nei su kiaulienai žymėti Direktyvos 64/433/EEB I priedo XI skyriaus 50 punkte numatytu ovalo formos spaudu, nei su 2004 m. balandžio 29 d. Europos Parlamento ir Tarybos reglamente (EB) Nr. 854/2004 (12), nustatančiame specialiąsias gyvūninės kilmės produktų, skirtų vartoti žmonėms, oficialios kontrolės taisykles, numatytu sveikumo ženklu, nuo jo taikymo dienos, nei su Direktyvos 77/99/EEB B priedo VI skyriaus 4 punkte numatytu kiaulienai ir kitiems produktams, kuriuose yra kiaulienos, žymėti skirtu ovalo formos spaudu, nei su 2004 m. balandžio 29 d. Europos Parlamento ir Tarybos reglamente (EB) Nr. 853/2004 (13), nustatančiame konkrečius gyvūninės kilmės maisto produktų higienos reikalavimus, numatytu identifikavimo ženklu, nuo jo taikymo dienos.

               (11)

               Todėl Sprendimas 2003/514/EB turėtų būti panaikintas.

               (12)

               Šiame sprendime numatytos priemonės atitinka Maisto grandinės ir gyvūnų sveikatos nuolatinio komiteto nuomonę,

         PRIĖMĖ ŠĮ SPRENDIMĄ:
   1 straipsnis
   Dalykas ir taikymo sritis
   Šiuo sprendimu nustatomos gyvūnų sveikatos taisyklės dėl:

               a)

               gyvų kiaulių ir kiaulių spermos, kiaušialąsčių ir embrionų bei kiaulienos, kiaulienos produktų ir bet kurių kitų produktų, kuriuose yra Sardinijos kilmės kiaulienos, siuntų išvežimo; ir

               b)

               kiaulienos, kiaulienos produktų ar bet kurių kitų produktų, kuriuose yra kiaulienos, ženklinimo Sardinijoje.

         2 straipsnis
   Sąvokų apibrėžimai
   Šiame sprendime vartojami tokie terminai:

               a)

               „kiaulė“, kaip apibrėžta Direktyvos 2002/60/EB 2 straipsnio a punkte;

               b)

               „kiauliena“ – tai visos žmonių maistui tinkamos kiaulės dalys;

               c)

               „kiaulienos produktai“ – perdirbti produktai, gaunami iš perdirbtos kiaulienos arba iš tolesnio tokių perdirbtų produktų perdirbimo, taip, kad iš atpjauto paviršiaus matyti, jog šis produktas nebeturi šviežios mėsos savybių;

               d)

               „kiti produktai, kuriuose yra kiaulienos“ – tai žmonių maistui skirti produktai, kuriuose yra kiaulienos arba kiaulienos produktų.

         3 straipsnis
   Draudimas išvežti gyvas kiaules ir kiaulių spermą, kiaušialąstes ir embrionus bei kiaulienos, kiaulienos produktų ir bet kurių kitų produktų, kuriuose yra kiaulienos iš Sardinijos, siuntas
   Italija uždraudžia:

               a)

               gyvų kiaulių išvežimą iš Sardinijos;

               b)

               kiaulių spermos, kiaušialąsčių ir embrionų išvežimą iš Sardinijos; ir

               c)

               kiaulienos, kiaulienos produktų ir bet kurių kitų produktų, kuriuose yra kiaulienos, išsiuntimą iš Sardinijos.

         4 straipsnis
   Kiaulienos, kiaulienos produktų ir bet kurių kitų produktų, kuriuose yra kiaulienos, specialus ženklinimas Sardinijoje
   Italija užtikrina, kad kiauliena, kiaulienos produktai ir bet kurie kiti produktai, kuriuose yra kiaulienos, kilusios iš Sardinijoje paskerstų kiaulių, būtų ženklinami specialiu sveikumo arba identifikavimo ženklu, kurio negalima supainioti su Bendrijos antspaudu ir kuris nėra ovalo formos.
   5 straipsnis
   Nuo 3 ir 4 straipsnių nuostatų, susijusių su kiauliena, leidžianti nukrypti nuostata
   1.   Nukrypstant nuo 3 straipsnio c punkto nuostatų, Italija gali leisti išsiųsti kiaulieną iš Sardinijos į sritis, esančias už jos ribų, jei šio straipsnio 2–5 dalyse numatytos sąlygos yra įvykdytos.
   2.   Kiauliena turi būti kilusi:

               a)

               iš kiaulių:

                           i)

                           kurios buvo įvežtos į Sardiniją, kaip skerstinos kiaulės pagal Direktyvą 64/432/EEB arba Direktyvą 72/462/EEB, arba Direktyvą 2004/68/EB; ir

                           ii)

                           kurios atitinka II priedo A dalyje išdėstytas sąlygas;

               b)

               arba iš kiaulių:

                           i)

                           kurios bent keturis mėnesius prieš pervežant jas į skerdyklą buvo laikomos Sardinijoje, kilmės ūkyje, kuris turi būti už I priede išvardytų sričių ribų; ir

                           ii)

                           kurios atitinka II priedo A dalyje išdėstytas sąlygas.

         3.   Kiauliena yra gaminama, sandėliuojama ir perdirbama įmonėse:

               a)

               kurias tam tikslui patvirtinta kompetetinga institucija; ir

               b)

               kuriose kiauliena yra gaminama, sandėliuojama arba perdirbama atskirai nuo kitos mėsos, neatitinkančios šio straipsnio 2 dalies reikalavimų.

         4.   Nukrypstant nuo šio sprendimo 4 straipsnio nuostatų, kiauliena turi būti ženklinama Direktyvos 64/433/EEB I priedo XI skyriaus 50 punkte numatytu ovalo formos spaudu arba Reglamente (EB) Nr. 854/2004 numatytu sveikumo ženklu, nuo jo taikymo dienos.
   5.   Kiauliena yra:

               a)

               pateikiama veterinariniam sertifikavimui pagal Direktyvos 2002/99/EB 5 straipsnio nuostatas; ir

               b)

               ją išvežant iš Sardinijos, prie jos pridedamas Komisijos reglamente (EB) Nr. 599/2004 (14) numatytas Bendrijos vidaus prekybos sertifikatas, papildytas šio sprendimo III priede nurodytais specialiais sanitariniais duomenimis.

         6 straipsnis
   Nuo 3 ir 4 straipsnių nuostatų, susijusių su kiaulienos produktais ir bet kuriais kitais produktais, kuriuose yra kiaulienos, leidžianti nukrypti nuostata
   1.   Nukrypstant nuo 3 straipsnio c punkto nuostatų, Italija gali leisti išsiųsti kiaulienos produktus ir bet kuriuos kitus produktus, kuriuose yra kiaulienos, iš Sardinijos į sritis, esančias už jos ribų, jei šio straipsnio 2–5 dalyse numatytos sąlygos yra įvykdytos.
   2.   Šie produktai turi:

               a)

               būti pagaminti iš mėsos, kuri buvo įvežta į Sardiniją, kaip šviežia kiauliena pagal Direktyvos 64/433/EEB arba Direktyvos 2002/99/EB nuostatas; arba

               b)

               būti pagaminti iš kiaulienos, kuri atitinka šio sprendimo 5 straipsnio reikalavimus; arba

               c)

               atitikti Direktyvos 2002/99/EB 4 straipsnio 1 dalies nuostatas ir būti apdoroti pripažintu veiksmingu būdu, galinčiu panaikinti afrikinio kiaulių maro virusą, kaip išdėstyta tos direktyvos III priede.

         3.   Šie produktai yra gaminami, sandėliuojami ir perdirbami įmonėse:

               a)

               kurias tam tikslui patvirtinta kompetetinga institucija; ir

               b)

               kuriose yra gaminami, sandėliuojami arba perdirbami tik šio straipsnio 2 dalies reikalavimus atitinkantys produktai.

         4.   Nukrypstant nuo 4 straipsnio nuostatų, minėti produktai turi būti ženklinami Direktyvos 77/99/EEB B priedo VI skyriaus 4 punkte numatytu ovalo formos spaudu arba Reglamente (EB) Nr. 853/2004 numatytu identifikavimo ženklu, nuo jo taikymo dienos.
   5.   Šie produktai yra:

               a)

               pateikiami veterinariniam sertifikavimui pagal Direktyvos 2002/99/EB 5 straipsnio nuostatas; ir

               b)

               juos išvežant iš Sardinijos, prie jų pridedamas Reglamente (EB) Nr. 599/2004 numatytas Bendrijos vidaus prekybos sertifikatas, papildytas šio sprendimo IV priede nurodytais specialiais sanitariniais duomenimis.

         7 straipsnis
   Pranešimas Komisijai ir kitoms valstybėms narėms
   Italija, kas šešis mėnesius nuo šio sprendimo dienos, Komisijai ir kitoms valstybėms narėms pateikia:

               a)

               5 straipsnio 3 dalyje ir 6 straipsnio 3 dalyje nurodytų įmonių atnaujintą sąrašą; ir

               b)

               visų kiaulienos, kiaulienos produktų ir bet kurių kitų produktų, kuriuose yra kiaulienos, siuntų, kurios buvo sertifikuotos, kaip numatyta 5 straipsnio 4 dalyje ir 6 straipsnio 4 dalyje, sąrašą; ir

               c)

               bet kokią su šio sprendimo taikymu susijusią informaciją.

         8 straipsnis
   Panaikinimas
   Sprendimas 2003/514/EB panaikinamas.
   9 straipsnis
   Adresatai
   Šis sprendimas skirtas valstybėms narėms.

      Priimta Briuselyje, 2005 m. gegužės 2 d.

            Komisijos vardu

         Markos KYPRIANOU

            Komisijos narys

      (1)  OL L 395, 1989 12 30, p. 13. Direktyva su paskutiniais pakeitimais, padarytais Europos Parlamento ir Tarybos direktyva 2004/41/EB (OL L 157, 2004 4 30, p. 33).

      (2)  OL L 224, 1990 8 18, p. 29. Direktyva su paskutiniais pakeitimais, padarytais Europos Parlamento ir Tarybos direktyva 2002/33/EB (OL L 315, 2002 11 19, p. 14).

      (3)  OL L 18, 2003 1 23, p. 11.

      (4)  OL L 178, 2003 7 17, p. 28.

      (5)  OL L 192, 2002 7 20, p. 27. Direktyva su pakeitimais, padarytais 2003 m. Stojimo aktu.

      (6)  Žr. šio Oficialiojo leidinio 36 p.

      (7)  OL 121, 1964 7 29, p. 1977/64. Direktyva su paskutiniais pakeitimais, padarytais Reglamentu (EB) Nr. 1/2005 (OL L 3, 2005 1 5, p. 1).

      (8)  OL L 302, 1972 12 31, p. 28. Direktyva su paskutiniais pakeitimais, padarytais Reglamentu (EB) Nr. 807/2003 (OL L 122, 2003 5 16, p. 36).

      (9)  OL L 139, 2004 4 30, p. 320.

      (10)  OL 121, 1964 7 29, p. 2012/64. Direktyva su paskutiniais pakeitimais, padarytais 2003 m. Stojimo aktu.

      (11)  OL L 26, 1977 1 31, p. 85. Direktyva su paskutiniais pakeitimais, padarytais 2003 m. Stojimo aktu.

      (12)  OL L 139, 2004 4 30, p. 206. Reglamentas su pakeitimais, padarytais Reglamentu (EB) Nr. 882/2004 (OL L 165, 2004 4 30, p. 1).

      (13)  OL L 139, 2004 4 30, p. 55.

      (14)  OL L 94, 2004 3 31, p. 44.

      I PRIEDAS
      5 straipsnio 2 dalies b punkto i papunktyje nurodytos Sardinijos sritys

                  a)

                  Nuoro provincijoje: visa teritorija.

                  b)

                  Sassari provincijoje esanti savivaldybių Ala dei Sardi, Anela, Banari, Benetutti, Bessude, Bonnanaro, Bono, Bonorva, Borutta, Bottidda, Budduso, Bultei, Burgos, Cheremule, Cossoine, Esporlatu, Giave, Illorai, Ittireddu, Mores, Nughedu di San Nicolo, Nule, Pattada, Siligo, Thiesi ir Torralba teritorija.

      II PRIEDAS
      5 straipsnio 2 dalyje nurodytos sąlygos
      A skirsnis
      Bendrosios kiaulėms taikomos nuostatos, nurodytos 5 straipsnio 2 dalies a ir b punktuose
      Į skerdyklą atvežtos 5 straipsnio 2 dalies a ir b punktuose nurodytos kiaulės yra laikomos ir skerdžiamos atskirai nuo kitų kiaulių, kurios neatitinka 5 straipsnio 2 dalies nuostatų, kad būtų išvengta bet kokio tiesioginio ar netiesioginio kontakto tarp jų.
      B skirsnis
      Specialios kiaulėms taikomos nuostatos, nurodytos 5 straipsnio 2 dalies b punkte

                  1)

                  5 straipsnio 2 dalies b punkte nurodytų kiaulių kilmės ūkis:

                              a)

                              yra įsikūręs mažiausiai 10 km atstumu nuo visų afrikinio kiaulių maro protrūkio vietų, kuriose liga pasireiškė trijų mėnesių laikotarpyje iki 5 straipsnio 2 dalies b punkte nurodytų kiaulių pervežimo į skerdyklą dienos;

                              b)

                              yra įsikūręs provincijoje, kurioje afrikinio kiaulių maro stebėjimo ir prevencijos plano įgyvendinimą prižiūri kompetetingos institucijos, ir kurioje atitinkamos stebėsenos ir prevencijos priemonės buvo reguliariai taikomos;

                              c)

                              per 30 dienų laikotarpį iki 5 straipsnio 2 dalies b punkte nurodytų kiaulių pervežimo į skerdyklą dienos, į ūkį nebuvo įvežta kiaulių;

                              d)

                              šio punkto tikslu yra patvirtintas kompetetingos veterinarijos institucijos.

                  2)

                  5 straipsnio 2 dalies b punkte nurodytos kiaulės yra pervežamos iš šio skirsnio 1 punkte nurodyto kilmės ūkio į skerdyklą, atitinkančią šias sąlygas:

                              a)

                              Oficialiai paskirtas veterinarijos gydytojas atliko:

                                          i)

                                          tikrinimo ir mėginių ėmimo procedūras, apibrėžtas Komisijos sprendimo 2003/422/EB (1) priedo IV skyriaus D. dalyje, taikant mutatis mutandis nukrypti leidžiančią nuostatą dėl kiaulių mėginių ėmimo, apibrėžto to IV skyriaus D. dalies 6 punkte; ir

                                          ii)

                                          registro ir kiaulių identifikavimo ženklų, numatytų Tarybos direktyvos 92/102/EEB (2) 4 ir 5 straipsniuose, patikrinimą;

                              b)

                              a punkte nurodytomis patikrinimo ir mėginių ėmimo procedūromis nebuvo nustatyta afrikinio kiaulių maro, ir tame punkte nurodyto patikrinimo rezultatai patvirtina, kad buvo laikomasi Direktyvos 92/102/EEB 4 ir 5 straipsnių nuostatų;

                              c)

                              5 straipsnio 2 dalies b punkte nurodytų kiaulių pervežimui naudojamos transporto priemonės buvo išvalytos ir dezinfekuotos pagal Direktyvos 2002/60/EB 12 straipsnio nuostatas, ir prieš pervežimą kompetentingų institucijų užplombuotos;

                              d)

                              už skerdyklą atsakinga kompetetinga institucija yra informuojama apie ketinimą vežti 5 straipsnio 2 dalies b punkte nurodytas kiaules ir ta institucija praneša apie kiaulių atvežimą už kilmės ūkį atsakingai kompetetingai institucijai.

                  3)

                  Kai skerdykloje yra atliekamas ante ir post mortem patikrinimas, kompetetinga institucija atsižvelgia į visus galimus afrikinio kiaulių maro požymius.

         (1)  OL L 143, 2003 6 11, p. 35.

         (2)  OL L 355, 1992 12 5, p. 32.

      III PRIEDAS
      Prie Komisijos sprendimo 2005/363/EB

      IV PRIEDAS
      Prie Komisijos sprendimo 2005/363/EB


title: 2013/746/ES: 2013 m. gruodžio 10 d. Tarybos sprendimas, kuriuo iš dalies keičiamos Tarybos darbo tvarkos taisyklės

text:
12.12.2013

               LT

               Europos Sąjungos oficialusis leidinys

               L 333/77

         TARYBOS SPRENDIMAS
   2013 m. gruodžio 10 d.
   kuriuo iš dalies keičiamos Tarybos darbo tvarkos taisyklės
   (2013/746/ES)
   EUROPOS SĄJUNGOS TARYBA,
   atsižvelgdama į Europos Sąjungos sutartį,
   atsižvelgdama Sutartį dėl Europos Sąjungos veikimo,
   atsižvelgdama į Tarybos darbo tvarkos taisyklių (1) III priedo 2 straipsnio 2 dalį,
   kadangi:

               (1)

               prie Europos Sąjungos sutarties ir Sutarties dėl Europos Sąjungos veikimo pridėto Protokolo (Nr. 36) dėl pereinamojo laikotarpio nuostatų 3 straipsnio 3 dalies pirmoje ir ketvirtoje pastraipose numatyta, kad iki 2014 m. spalio 31 d., kai Tarybai reikia aktą priimti kvalifikuota balsų dauguma, ir jei to reikalauja Tarybos narys, turi būti patikrinama, ar kvalifikuotą balsų daugumą sudarančios valstybės narės atstovauja ne mažiau kaip 62 % bendro Sąjungos gyventojų skaičiaus;

               (2)

               tas procentas apskaičiuojamas remiantis Tarybos darbo tvarkos taisyklių (toliau – Darbo tvarkos taisyklės) III priedo 1 straipsnyje nurodytais gyventojų skaičiais;

               (3)

               Darbo tvarkos taisyklių III priedo 2 straipsnio 2 dalyje nustatyta, kad nuo kiekvienų metų sausio 1 d. Taryba, remdamasi praėjusių metų rugsėjo 30 d. Europos Sąjungos statistikos tarnybos turimais duomenimis, turi patikslinti minėto priedo 1 straipsnyje nurodytus skaičius;

               (4)

               todėl Darbo tvarkos taisykles reikėtų patikslinti laikotarpiui nuo 2014 m. sausio 1 d. iki 2014 m. spalio 31 d.,

         PRIĖMĖ ŠĮ SPRENDIMĄ:
   1 straipsnis
   Darbo tvarkos taisyklių III priedo 1 straipsnis pakeičiamas taip:

      „1 straipsnis
      Taikant ES sutarties 16 straipsnio 5 dalį ir Protokolo (Nr. 36) dėl pereinamojo laikotarpio nuostatų 3 straipsnio 3 ir 4 dalis, kiekvienos valstybės narės bendras gyventojų skaičius laikotarpiui nuo 2014 m. sausio 1 d. iki 2014 m. spalio 31 d. yra toks:

                  Valstybė narė

                  Gyventojų skaičius
                  (× 1 000)

                  Vokietija

                  80 523,7

                  Prancūzija

                  65 633,2

                  Jungtinė Karalystė

                  63 730,1

                  Italija

                  59 685,2

                  Ispanija

                  46 704,3

                  Lenkija

                  38 533,3

                  Rumunija

                  20 057,5

                  Nyderlandai

                  16 779,6

                  Belgija

                  11 161,6

                  Graikija

                  11 062,5

                  Čekija

                  10 516,1

                  Portugalija

                  10 487,3

                  Vengrija

                  9 908,8

                  Švedija

                  9 555,9

                  Austrija

                  8 451,9

                  Bulgarija

                  7 284,6

                  Danija

                  5 602,6

                  Suomija

                  5 426,7

                  Slovakija

                  5 410,8

                  Airija

                  4 591,1

                  Kroatija

                  4 262,1

                  Lietuva

                  2 971,9

                  Slovėnija

                  2 058,8

                  Latvija

                  2 023,8

                  Estija

                  1 324,8

                  Kipras

                  865,9

                  Liuksemburgas

                  537,0

                  Мalta

                  421,4

                  Iš viso

                  505 572,5

                  Mažiausias skaičius (62 %)

                  313 455,0“.

   2 straipsnis
   Šis sprendimas įsigalioja jo paskelbimo Europos Sąjungos oficialiajame leidinyje dieną.
   Jis taikomas nuo 2014 m. sausio 1 d.

      Priimta Briuselyje 2013 m. gruodžio 10 d.

            Tarybos vardu

            Pirmininkas

         R. ŠADŽIUS

      (1)  2009 m. gruodžio 1 d. Tarybos sprendimas 2009/937/ES, patvirtinantis Tarybos darbo tvarkos taisykles (OL L 325, 2009 12 11, p. 35).


title: 2015 m. lapkričio 10 d. Tarybos sprendimas (ES) 2015/2088, kuriuo nustatoma pozicija, kuri turi būti priimta Europos Sąjungos vardu atitinkamuose Jungtinių Tautų Europos ekonomikos komisijos komitetuose dėl JT taisyklių Nr. 12, 16, 26, 39, 44, 46, 58, 61, 74, 83, 85, 94, 95, 97, 98, 99, 100, 101, 106, 107, 110, 116 ir 127 pakeitimų pasiūlymų, naujos JT taisyklės dėl priešpriešinio susidūrimo pasiūlymo, Suvestinės rezoliucijos dėl transporto priemonių konstrukcijos (R.E.3) pakeitimų pasiūlymų ir naujo Bendrojo nutarimo Nr. 2 (M.R.2) dėl transporto priemonių galios pavaros apibrėžčių pasiūlymo

text:
19.11.2015

               LT

               Europos Sąjungos oficialusis leidinys

               L 302/103

         TARYBOS SPRENDIMAS (ES) 2015/2088
   2015 m. lapkričio 10 d.
   kuriuo nustatoma pozicija, kuri turi būti priimta Europos Sąjungos vardu atitinkamuose Jungtinių Tautų Europos ekonomikos komisijos komitetuose dėl JT taisyklių Nr. 12, 16, 26, 39, 44, 46, 58, 61, 74, 83, 85, 94, 95, 97, 98, 99, 100, 101, 106, 107, 110, 116 ir 127 pakeitimų pasiūlymų, naujos JT taisyklės dėl priešpriešinio susidūrimo pasiūlymo, Suvestinės rezoliucijos dėl transporto priemonių konstrukcijos (R.E.3) pakeitimų pasiūlymų ir naujo Bendrojo nutarimo Nr. 2 (M.R.2) dėl transporto priemonių galios pavaros apibrėžčių pasiūlymo
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 114 straipsnį kartu su 218 straipsnio 9 dalimi,
   atsižvelgdami į Europos Komisijos pasiūlymą,
   kadangi:

               (1)

               Tarybos sprendimu 97/836/EB (1) Sąjunga prisijungė prie Jungtinių Tautų Europos ekonomikos komisijos (toliau – JT EEK) susitarimo dėl suvienodintų techninių normų priėmimo ratinėms transporto priemonėms, įrangai ir dalims, kurios gali būti montuojamos ir (arba) naudojamos ratinėse transporto priemonėse, ir pagal tas normas suteiktų patvirtinimų abipusio pripažinimo sąlygų (toliau – pataisytas 1958 m. Susitarimas);

               (2)

               Tarybos sprendimu 2000/125/EB (2) Sąjunga prisijungė prie Susitarimo dėl bendrųjų techninių reglamentų priėmimo ratinėms transporto priemonėms, įrangai ir dalims, kurios gali būti montuojamos ir (arba) naudojamos ratinėse transporto priemonėse (toliau – Paralelus susitarimas);

               (3)

               Europos Parlamento ir Tarybos direktyva 2007/46/EB (3) valstybių narių patvirtinimo sistemos buvo pakeistos Sąjungos patvirtinimo procedūra ir buvo nustatyta suderinta sistema, kurią sudaro visoms naujoms transporto priemonėms, sistemoms, sudėtinėms dalims ir atskiriems techniniams mazgams taikomos administracinės nuostatos ir bendri techniniai reikalavimai. Ta direktyva JT taisyklės įtrauktos į ES tipo patvirtinimo sistemą kaip tipo patvirtinimo reikalavimai arba kaip alternatyva Sąjungos teisės aktams. Priėmus tą direktyvą, JT taisyklės vis dažniau integruojamos į Sąjungos teisės aktus, susijusius su ES tipo patvirtinimu;

               (4)

               atsižvelgiant į įgytą patirtį ir technikos raidą, reikalavimus dėl tam tikrų elementų ar charakteristikų, kuriems taikomos JT taisyklės Nr. 12, 16, 26, 39, 44, 46, 58, 61, 74, 83, 85, 94, 95, 98, 97, 99, 100, 101, 106, 107, 110, 116 ir 127 bei Suvestinė rezoliucija dėl transporto priemonių konstrukcijos (R.E.3), reikia priderinti prie technikos pažangos;

               (5)

               siekiant patobulinti atitinkamas su motorinių transporto priemonių sauga susijusias nuostatas, reikėtų priimti naują JT taisyklę dėl priešpriešinio susidūrimo. Siekiant suderinti transporto priemonių galios pavaros apibrėžtis, taip pat reikėtų priimti naują Bendrąjį nutarimą Nr. 2 (M.R.2) dėl transporto priemonių galios pavaros apibrėžčių;

               (6)

               todėl tikslinga nustatyti poziciją, kuri turi būti priimta Sąjungos vardu pataisyto 1958 m. Susitarimo administraciniame komitete ir Paralelaus susitarimo vykdomajame komitete dėl tų JT aktų priėmimo,

         PRIĖMĖ ŠĮ SPRENDIMĄ:
   1 straipsnis
   Pozicija, kuri turi būti priimta Sąjungos vardu 2015 m. lapkričio 9–13 d. pataisyto 1958 m. Susitarimo administraciniame komitete ir Paralelaus susitarimo vykdomajame komitete, yra balsuoti už šio sprendimo priede išvardytus pasiūlymus.
   2 straipsnis
   Šis sprendimas įsigalioja jo priėmimo dieną.

      Priimta Briuselyje 2015 m. lapkričio 10 d.

            Tarybos vardu

            Pirmininkas

         P. GRAMEGNA

      (1)  1997 m. lapkričio 27 d. Tarybos sprendimas 97/836/EB dėl Europos bendrijos prisijungimo prie Jungtinių Tautų Europos ekonominės komisijos susitarimo dėl suvienodintų techninių normų priėmimo ratinėms transporto priemonėms, įrangai ir dalims, kurios gali būti montuojamos ir (arba) naudojamos ratinėse transporto priemonėse, ir pagal tas normas suteiktų patvirtinimų abipusio pripažinimo sąlygų (pataisytas 1958 m. susitarimas) (OL L 346, 1997 12 17, p. 78).

      (2)  2000 m. sausio 31 d. Tarybos sprendimas 2000/125/EB dėl Susitarimo dėl bendrųjų techninių reglamentų priėmimo ratinėms transporto priemonėms, įrangai ir dalims, kurios gali būti montuojamos ir (arba) naudojamos ratinėse transporto priemonėse (Paralelus susitarimas), patvirtinimo (OL L 35, 2000 2 10, p. 12).

      (3)  2007 m. rugsėjo 5 d. Europos Parlamento ir Tarybos direktyva 2007/46/EB, nustatanti motorinių transporto priemonių ir jų priekabų bei tokioms transporto priemonėms skirtų sistemų, sudėtinių dalių ir atskirų techninių mazgų patvirtinimo pagrindus (Pagrindų direktyva) (OL L 263, 2007 10 9, p. 1).

      PRIEDAS

                  Taisyklės Nr. 12 (vairo mechanizmas) 04 serijos pakeitimų 4 papildymo pasiūlymas

                  ECE/TRANS/WP.29/2015/92

                  Taisyklės Nr. 16 (saugos diržai) 06 serijos pakeitimų 6 papildymo pasiūlymas

                  ECE/TRANS/WP.29/2015/93

                  Taisyklės Nr. 26 (išorinės iškyšos) 03 serijos pakeitimų 3 papildymo pasiūlymas

                  ECE/TRANS/WP.29/2015/82

                  Taisyklės Nr. 39 (spidometras ir odometras) 01 serijos pakeitimų pasiūlymas

                  ECE/TRANS/WP.29/2015/83

                  Taisyklės Nr. 44 (vaiko apsaugos priemonės) 04 serijos pakeitimų 10 papildymo pasiūlymas

                  ECE/TRANS/WP.29/2015/94

                  Taisyklės Nr. 46 (netiesioginio matymo įtaisai) 04 serijos pakeitimų 2 papildymo pasiūlymas

                  ECE/TRANS/WP.29/2015/84

                  Taisyklės Nr. 58 (galinė apsauga nuo palindimo po transporto priemone) 03 serijos pakeitimų pasiūlymas

                  ECE/TRANS/WP.29/2015/85

                  Taisyklės Nr. 61 (komercinių transporto priemonių išorinės iškyšos) 3 papildymo pasiūlymas

                  ECE/TRANS/WP.29/2015/86

                  Taisyklės Nr. 74 (apšvietimo ir šviesos signalinių įtaisų įrengimas) 01 serijos pakeitimų 8 papildymo 1 klaidų ištaisymo pasiūlymas (mopedai)

                  ECE/TRANS/WP.29/2015/79

                  Taisyklės Nr. 83 (M1 ir N1 kategorijų transporto priemonių teršalų išmetimas) 05 serijos pakeitimų 11 papildymo pasiūlymas

                  ECE/TRANS/WP.29/2015/100

                  Taisyklės Nr. 83 (M1 ir N1 kategorijų transporto priemonių teršalų išmetimas) 06 serijos pakeitimų 6 papildymo pasiūlymas

                  ECE/TRANS/WP.29/2015/101

                  Taisyklės Nr. 85 (naudingosios galios matavimas) pradinės redakcijos 7 papildymo pasiūlymas

                  ECE/TRANS/WP.29/2015/102

                  Taisyklės Nr. 94 (priekinis susidūrimas) 02 serijos pakeitimų 6 papildymo pasiūlymas

                  ECE/TRANS/WP.29/2015/95

                  Taisyklės Nr. 94 (priekinis susidūrimas) 03 serijos pakeitimų pasiūlymas

                  ECE/TRANS/WP.29/2015/96

                  Taisyklės Nr. 95 (šoninis susidūrimas) 03 serijos pakeitimų 5 papildymo pasiūlymas

                  ECE/TRANS/WP.29/2015/97

                  Taisyklės Nr. 97 (transporto priemonių apsauginės signalizacijos sistemos) 01 serijos pakeitimų 8 papildymo pasiūlymas

                  ECE/TRANS/WP.29/2015/87

                  Taisyklės Nr. 98 (priekiniai žibintai su dujų išlydžio šviesos šaltiniais) 01 serijos pakeitimų 7 papildymo pasiūlymas

                  ECE/TRANS/WP.29/2015/80

                  Taisyklės Nr. 99 (dujų išlydžio šviesos šaltiniai) 11 papildymo pasiūlymas

                  ECE/TRANS/WP.29/2015/81

                  Taisyklės Nr. 100 (transporto priemonės su elektrine jėgos pavara) 02 serijos pakeitimų 3 papildymo pasiūlymas

                  ECE/TRANS/WP.29/2015/98

                  Taisyklės Nr. 101 (išmetamas anglies dioksido kiekis ir degalų sąnaudos) 01 serijos pakeitimų 6 papildymo pasiūlymas

                  ECE/TRANS/WP.29/2015/103

                  Taisyklės Nr. 106 (žemės ūkio transporto priemonių padangos) 13 papildymo pasiūlymas

                  ECE/TRANS/WP.29/2015/109

                  Taisyklės Nr. 107 (autobusų ir tolimojo susisiekimo autobusų bendroji konstrukcija) 06 serijos pakeitimų 4 papildymo pasiūlymas

                  ECE/TRANS/WP.29/2015/88

                  Taisyklės Nr. 107 (autobusų ir tolimojo susisiekimo autobusų bendroji konstrukcija) 05 serijos pakeitimų 4 papildymo pasiūlymas

                  ECE/TRANS/WP.29/2015/104

                  Taisyklės Nr. 110 (SGD/SkGD naudoti skirti tam tikri komponentai) 01 serijos pakeitimų 4 papildymo pasiūlymas

                  ECE/TRANS/WP.29/2015/89

                  Taisyklės Nr. 116 (transporto priemonių apsauginės signalizacijos sistemos) 5 papildymo pasiūlymas

                  ECE/TRANS/WP.29/2015/91

                  Taisyklės Nr. 127 (pėsčiųjų sauga) 02 serijos pakeitimų pasiūlymas

                  ECE/TRANS/WP.29/2015/99

                  Naujos taisyklės dėl priešpriešinio susidūrimo, visų pirma atsižvelgiant į apsaugos sistemas, pasiūlymas

                  ECE/TRANS/WP.29/2015/105

                  Naujos taisyklės dėl priešpriešinio susidūrimo, visų pirma atsižvelgiant į apsaugos sistemas, 01 serijos pakeitimų pasiūlymas

                  ECE/TRANS/WP.29/2015/106

                  Suvestinės rezoliucijos dėl transporto priemonių konstrukcijos (R.E.3) pakeitimų pasiūlymas

                  ECE/TRANS/WP.29/2015/111

                  Naujo Bendrojo nutarimo Nr. 2 (M.R.2) dėl transporto priemonių galios pavaros apibrėžčių pasiūlymas

                  ECE/TRANS/WP.29/2015/110


title: 2017 m. vasario 17 d. Tarybos sprendimas, kuriuo atnaujinama Europos profesinio mokymo plėtros centro valdančiosios tarybos sudėtis

text:
24.2.2017

               LT

               Europos Sąjungos oficialusis leidinys

               C 60/1

         TARYBOS SPRENDIMAS
   2017 m. vasario 17 d.
   kuriuo atnaujinama Europos profesinio mokymo plėtros centro valdančiosios tarybos sudėtis
   (2017/C 60/01)
   EUROPOS SĄJUNGOS TARYBA,
   atsižvelgdama į 1975 m. vasario 10 d. Tarybos reglamentą (EEB) Nr. 337/75 dėl Europos profesinio mokymo plėtros centro įsteigimo (1), ypač į jo 4 straipsnį,
   atsižvelgdama į Bulgarijos Vyriausybės pasiūlytą kandidatūrą,
   kadangi:

               (1)

               2015 m. liepos 14 d. (2) ir 2015 m. rugsėjo 14 d. (3) sprendimais Taryba paskyrė Europos profesinio mokymo plėtros centro valdančiosios tarybos narius laikotarpiui nuo 2015 m. rugsėjo 18 d. iki 2018 m. rugsėjo 17 d.;

               (2)

               atsistatydinus Emilia VALCHOVSKA tapo laisva Centro valdančiosios tarybos Vyriausybių atstovų kategorijos Bulgarijai atstovaujančio nario vieta;

               (3)

               pirmiau minėto Centro valdančiosios tarybos nariai turėtų būti paskirti likusiam dabartinės kadencijos laikui iki 2018 m. rugsėjo 17 d.,

         PRIĖMĖ ŠĮ SPRENDIMĄ:
   1 straipsnis
   Likusiam kadencijos laikui iki 2018 m. rugsėjo 17 d. Europos profesinio mokymo plėtros centro valdančiosios tarybos nariu skiriamas šis asmuo:
   VYRIAUSYBIŲ ATSTOVAI:

               BULGARIJA

               Maria TODOROVA

         2 straipsnis
   Šis sprendimas informaciniais tikslais skelbiamas Europos Sąjungos oficialiajame leidinyje.

      Priimta Briuselyje 2017 m. vasario 17 d.

            Tarybos vardu

            Pirmininkas

         E. BARTOLO

      (1)  OL L 39, 1975 2 13, p. 1.

      (2)  OL C 232, 2015 7 16, p. 2.

      (3)  OL C 305, 2015 9 16, p. 2.


title: 1999 m. rugsėjo 15 d. Europos Bendrijų valstybių narių Vyriausybių atstovų sprendimas paskiriantis Europos Bendrijų Komisijos pirmininką ir narius

text:
Svarbus teisinis pranešimas

|

41999D0627

Oficialusis leidinys L 248 , 21/09/1999 p. 0030 - 0031

		Europos Bendrijų valstybių narių Vyriausybių atstovų sprendimas1999 m. rugsėjo 15 d.paskiriantis Europos Bendrijų Komisijos pirmininką ir narius(1999/627/EB, EAPB, Euratomas)EUROPOS BENDRIJŲ VALSTYBIŲ NARIŲ VYRIAUSYBIŲ ATSTOVAI,atsižvelgdami į Europos bendrijos steigimo sutartį, ypač į jos 214 straipsnio 2 dalies trečią pastraipą ir 215 straipsnį,atsižvelgdami į Europos anglių ir plieno bendrijos steigimo sutartį, ypač į jos 10 straipsnio 2 dalies trečią pastraipą ir 12 straipsnį,atsižvelgdami į Europos atominės energijos bendrijos steigimo sutartį, ypač į jos 127 straipsnio 2 dalies trečią pastraipą ir 218 straipsnį,kadangi:(1) atsižvelgdami į kolektyvinį Komisijos pirmininko ir narių, paskirtų iki 2000 m. sausio 22 d., atsistatydinimą 1999 m. kovo 16 d., valstybių narių Vyriausybių atstovai 1999 m. kovo 24 d Europos Tarybos susitikime priimtoje deklaracijoje bendru susitarimu pasiūlė Romano PRODI, kurį jie ketina skirti Komisijos pirmininku.(2) Europos Parlamentas patvirtino šią kandidatūrą savo 1999 m. gegužės 5 d. rezoliucija.(3) 1999 m. liepos 9 d. deklaracijoje Romano PRODI informavo apie savo kontaktų su valstybių narių Vyriausybėmis rezultatus.(4) 1999 m. liepos 19 d. Sprendimu 1999/499/EB, EAPB, Euratomas [1] valstybių narių Vyriausybių atstovai, bendru susitarimu su paskirtuoju Komisijos pirmininku, pasiūlė kitus asmenis, kuriuos ketina skirti Komisijos nariais ir pakeisti esamus Komisijos narius, atsistatydinusius iš pareigų, kurias jie dar turėjo eiti likusį tarnybos laikotarpį iki 2000 m. sausio 22 d., ir kitai penkerių metų kadencijai nuo 2000 m. sausio 23 d. iki 2005 m. sausio 22 d.(5) 1999 m. rugsėjo 15 d. įvykusiu balsavimu Europos Parlamentas patvirtino pirmininką ir kitus Komisijos narius, tuo būdu paskirtus ir 1999 m. rugsėjo 16 d. – 2000 m. sausio 22 d. laikotarpiui, ir kitai penkerių metų kadencijai nuo 2000 m. sausio 23 d. iki 2005 m. sausio 22 d.(6) yra tikslinga leisti naujajai Komisijai imtis pareigų kaip galima greičiau ir tęsti darbą pilną penkerių metų kadenciją nuo 2000 m. sausio 23 d.; todėl šiuo sprendimu reikėtų tuo pačiu metu paskirti pareigūnus abiem kadencijoms,NUSPRENDĖ:1 straipsnisToliau išvardyti asmenys nuo 1999 m. rugsėjo 16 d. iki 2000 m. sausio 22 d. ir nuo 2000 m. sausio 23 d. iki 2005 m. sausio 22 d. skiriami Europos Bendrijų Komisijos:- pirmininku:- Romano PRODI- nariais:- Michel BARNIER- Frits BOLKESTEIN- Philippe BUSQUIN- David BYRNE- Loyola DE PALACIO DEL VALLE LERSUNDI- Anna DIAMANTOPOULOU- Franz FISCHLER- Neil KINNOCK- Pascal LAMY- Erkki LIIKANEN- Mario MONTI- Poul NIELSON- Christopher PATTEN- Viviane REDING- Michaele SCHREYER- Pedro SOLBES MIRA- Günter VERHEUGEN- António VITORINO- Margot WALLSTRÖM.2 straipsnisŠis sprendimas įsigalioja 1999 m. rugsėjo 16 d.3 straipsnisŠis sprendimas skelbiamas Europos Bendrijų oficialiajame leidinyje.Priimta Briuselyje, 1999 m. rugsėjo 15 d.PirmininkasA. Satuli[1] OL L 194, 1999 7 27, p. 45.--------------------------------------------------


title: 2008 m. lapkričio 21 d. Politinio ir saugumo komiteto sprendimas BiH/14/2008 dėl Europos Sąjungos karinės operacijos Bosnijoje ir Hercegovinoje ES pajėgų vado paskyrimo

text:
29.11.2008

               LT

               Europos Sąjungos oficialusis leidinys

               L 319/80

      POLITINIO IR SAUGUMO KOMITETO SPRENDIMAS BiH/14/2008
   2008 m. lapkričio 21 d.
   dėl Europos Sąjungos karinės operacijos Bosnijoje ir Hercegovinoje ES pajėgų vado paskyrimo
   (2008/895/BUSP)
   POLITINIS IR SAUGUMO KOMITETAS,
   atsižvelgdamas į Europos Sąjungos sutartį, ypač į jos 25 straipsnio trečią pastraipą,
   atsižvelgdamas į 2004 m. liepos 12 d. Tarybos bendruosius veiksmus 2004/570/BUSP dėl Europos Sąjungos karinės operacijos Bosnijoje ir Hercegovinoje (1), ypač į jų 6 straipsnį,
   kadangi:

               (1)

               Pagal Bendrųjų veiksmų 2004/570/BUSP 6 straipsnį Taryba įgaliojo Politinį ir saugumo komitetą (PSK) priimti tolesnius sprendimus dėl ES pajėgų vado paskyrimo.

               (2)

               2007 m. rugsėjo 25 d. PSK priėmė sprendimą BiH/11/2007 (2), kuriuo majoras generolas Ignacio MARTÍN VILLALAÍN paskirtas Europos Sąjungos karinės operacijos Bosnijoje ir Hercegovinoje ES pajėgų vadu.

               (3)

               ES operacijos vadas rekomendavo paskirti generolą Stefano CASTAGNOTTO naujuoju Europos Sąjungos karinės operacijos Bosnijoje ir Hercegovinoje ES pajėgų vadu.

               (4)

               ES karinis komitetas pritarė šiai rekomendacijai.

               (5)

               Pagal Protokolo dėl Danijos pozicijos, pridėto prie Europos Sąjungos sutarties ir Europos bendrijos steigimo sutarties, 6 straipsnį Danija nedalyvauja rengiant ir įgyvendinant su gynyba susijusius Europos Sąjungos sprendimus bei veiksmus.

               (6)

               2002 m. gruodžio 12–13 d. Kopenhagos Europos Vadovų Taryba priėmė deklaraciją, nustatančią, kad „Berlin Plus“ susitarimai ir jų vykdymas bus taikomi tik toms ES valstybėms narėms, kurios taip pat yra NATO narės arba „Partnerystės taikos labui“ šalys ir kurios dėl to yra sudariusios dvišalius saugumo susitarimus su NATO,

         NUSPRENDĖ:
   1 straipsnis
   Generolas Stefano CASTAGNOTTO skiriamas Europos Sąjungos karinės operacijos Bosnijoje ir Hercegovinoje ES pajėgų vadu.
   2 straipsnis
   Šis sprendimas įsigalioja 2008 m. gruodžio 4 d.

      Priimta Briuselyje, 2008 m. lapkričio 21 d.

            Politinio ir saugumo komiteto vardu

            Pirmininkė

         C. ROGER

      (1)  OL L 252, 2004 7 28, p. 10.

      (2)  OL L 288, 2007 11 6, p. 60.


title: 2017 m. vasario 28 d. Tarybos sprendimas (ES) 2017/418 dėl Europos Sąjungos ir Kuko Salų Vyriausybės tausios žvejybos partnerystės susitarimo ir jo įgyvendinimo protokolo sudarymo Europos Sąjungos vardu

text:
10.3.2017

               LT

               Europos Sąjungos oficialusis leidinys

               L 64/1

         TARYBOS SPRENDIMAS (ES) 2017/418
   2017 m. vasario 28 d.
   dėl Europos Sąjungos ir Kuko Salų Vyriausybės tausios žvejybos partnerystės susitarimo ir jo įgyvendinimo protokolo sudarymo Europos Sąjungos vardu
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 43 straipsnį kartu su 218 straipsnio 6 dalies antros pastraipos a punkto v papunkčiu ir 218 straipsnio 7 dalimi,
   atsižvelgdama į Europos Komisijos pasiūlymą,
   atsižvelgdama į Europos Parlamento pritarimą (1),
   kadangi:

               (1)

               Sąjunga ir Kuko Salų Vyriausybė baigė derybas dėl tausios žvejybos partnerystės susitarimo (toliau – Susitarimas), kuris galioja penkerius metus ir yra savaime pratęsiamas, ir dėl jo įgyvendinimo protokolo (toliau – Protokolas), kuriuo Sąjungos laivams suteikiamos žvejybos galimybės vandenyse, į kuriuos Kuko Salos turi suverenias teises arba kurie priklauso jų jurisdikcijai žvejybos srityje;

               (2)

               Susitarimas ir Protokolas pasirašyti remiantis Tarybos sprendimu (ES) 2016/776 (2) ir laikinai taikomi nuo 2016 m. spalio 14 d.;

               (3)

               Susitarimu įsteigtas Jungtinis komitetas, kuriam pavesta stebėti Susitarimo vykdymą, aiškinimą ir taikymą. Be to, Jungtinis komitetas gali patvirtinti tam tikrus Protokolo pakeitimus. Siekiant palengvinti tokių pakeitimų patvirtinimą, tikslinga įgalioti Komisiją, laikantis konkrečių sąlygų, juos patvirtinti taikant supaprastintą procedūrą;

               (4)

               Susitarimas ir Protokolas turėtų būti patvirtinti,

         PRIĖMĖ ŠĮ SPRENDIMĄ:
   1 straipsnis
   Sąjungos vardu patvirtinami Europos Sąjungos ir Kuko Salų Vyriausybės tausios žvejybos partnerystės susitarimas ir jo įgyvendinimo protokolas.
   2 straipsnis
   Tarybos pirmininkas Sąjungos vardu pateikia Susitarimo 17 straipsnyje ir Protokolo 13 straipsnyje numatytus pranešimus. (3)

   3 straipsnis
   Remiantis šio sprendimo priede nustatytomis nuostatomis ir sąlygomis, Komisija įgaliojama Sąjungos vardu patvirtinti Protokolo pakeitimus Jungtiniame komitete.
   4 straipsnis
   Šis sprendimas įsigalioja jo priėmimo dieną.

      Priimta Briuselyje 2017 m. vasario 28 d.

            Tarybos vardu

            Pirmininkas

         J. HERRERA

      (1)  2017 m. vasario 14 d. pritarimas (dar nepaskelbtas Oficialiajame leidinyje).

      (2)  2016 m. balandžio 29 d. Tarybos sprendimas (ES) 2016/776 dėl Europos Sąjungos ir Kuko Salų Vyriausybės tausios žvejybos partnerystės susitarimo ir jo įgyvendinimo protokolo pasirašymo Europos Sąjungos vardu ir laikino taikymo (OL L 131, 2016 5 20, p. 1).

      (3)  Susitarimo ir Protokolo įsigaliojimo datą Europos Sąjungos oficialiajame leidinyje paskelbs Tarybos Generalinis sekretoriatas.

      PRIEDAS

         Įgaliojimų taikymo sritis ir Sąjungos pozicijos, kurios turi būti laikomasi Jungtiniame komitete, nustatymo procedūra

                  1.

                  Komisija įgaliojama vesti derybas su Kuko Salų Vyriausybe ir, atitinkamais atvejais bei laikantis šio priedo 3 punkto, susitarti dėl Protokolo pakeitimų, susijusių su šiais klausimais:

                              a)

                              žvejybos galimybių persvarstymu ir vėliau atitinkamo finansinio įnašo persvarstymu pagal Susitarimo 5 straipsnį bei 6 straipsnio 3 dalies a punktą ir Protokolo 5 ir 6 straipsnius;

                              b)

                              sprendimu dėl paramos sektoriui sąlygų pagal Susitarimo 6 straipsnio 3 dalies b punktą ir Protokolo 3 straipsnį;

                              c)

                              techninėmis sąlygomis ir tvarka, pagal kurias Sąjungos laivai vykdo savo žvejybos veiklą pagal Susitarimo 6 straipsnio 3 dalies c punktą ir Protokolo 4 ir 6 straipsnius.

                  2.

                  Pagal Susitarimą įsteigtame Jungtiniame komitete Sąjunga:

                              a)

                              veikia vadovaudamasi Sąjungos tikslais, kurių siekiama vykdant bendrą žuvininkystės politiką;

                              b)

                              atsižvelgia į 2012 m. kovo 19 d. Tarybos išvadas dėl komunikato dėl bendros žuvininkystės politikos išorės aspekto;

                              c)

                              skatina laikytis pozicijų, kurios yra suderinamos su atitinkamomis regioninių žuvininkystės valdymo organizacijų patvirtintomis taisyklėmis, atsižvelgiant į bendrą pakrantės valstybių vykdomą valdymą.

                  3.

                  Kai Jungtinio komiteto posėdyje ketinama priimti sprendimą dėl 1 punkte nurodytų Protokolo pakeitimų, imamasi būtinų priemonių, kad pozicijoje, kuri bus pareikšta Sąjungos vardu, būtų atsižvelgta į Komisijai pateiktą naujausią statistinę, biologinę ir kitą susijusią informaciją.
                  Šiuo tikslu, remdamosi šia informacija, Komisijos tarnybos, likus pakankamai laiko iki atitinkamo Jungtinio komiteto posėdžio, perduoda Tarybai arba jos parengiamiesiems organams apsvarstyti ir patvirtinti dokumentą, kuriame išdėstyta išsami informacija apie siūlomą Sąjungos poziciją.
                  Numatomą Sąjungos poziciją 1 punkto a papunktyje nurodytais klausimais Taryba turi patvirtinti kvalifikuota balsų dauguma. Kitais atvejais laikoma, kad parengiamajame dokumente numatyta Sąjungos pozicija patvirtinta, jeigu blokuojančiai mažumai lygus valstybių narių skaičius tam nepaprieštarauja Tarybos parengiamojo organo posėdžio metu arba per 20 dienų nuo parengiamojo dokumento gavimo, atsižvelgiant į tai, kas įvyks anksčiau. Esant prieštaravimui, klausimas perduodamas Tarybai.
                  Jei kituose susitikimuose, įskaitant vietoje rengiamus susitikimus, neįmanoma pasiekti susitarimo, kad Sąjungos pozicijoje būtų atsižvelgta į naujus elementus, klausimas perduodamas Tarybai arba jos parengiamiesiems organams.

                  4.

                  Komisijos prašoma tinkamu laiku imtis visų priemonių, kurios būtinos siekiant tęsti tolesnę veiklą, susijusią su Jungtinio komiteto sprendimu, be kita ko, atitinkamais atvejais paskelbti atitinkamą sprendimą Europos Sąjungos oficialiajame leidinyje ir pateikti pasiūlymų, kurie būtini tam sprendimui įgyvendinti.